[image: image1.png]



[image: image2.jpg]PiIINIOR

=
£
=
=
£





UTRENIA (cu Canoanele de rugăciune) și
SFÂNTA LITURGHIE a Sfântului Ioan Gură de Aur
din Duminica a 8-a după Rusalii
†) Sfântul Cuvios Ioanichie cel Nou de la Muscel;
Sfântul Sfințit Mucenic Ermolae;
Sfânta Cuvioasă Muceniță Paraschevi din Roma;
Ap.1 Corinteni 1, 10-17; Ev. Matei 14, 14-22 (Înmulţirea pâinilor);
Glasul 7, Voscreasna 8; 26 iulie 2026
* după Octoihul Mare, ediţia 2023 și Mineiul pe luna iulie, ediţia 2022
PREOTUL: Binecuvântat este Dumnezeul nostru, totdeauna, acum și pururea și în vecii vecilor!
STRANA: Amin! Slavă Ție, Dumnezeul nostru, slavă Ție!


Împărate ceresc, Mângâieto​rule, Duhul adevărului, Care pretutindeni ești și toate le ​plinești, Vistierul bunătăților și Dătătorule de viață, vino și Te sălășluiește întru noi, și ne curățește pe noi de toată întinăciunea și mântuiește, Bunule, sufletele noastre!


Sfinte Dumnezeule, Sfinte tare, Sfinte fără de moarte, miluiește-ne pe noi! (de trei ori, închinându-ne de fiecare dată)
Slavă Tatălui și Fiului și Sfântului Duh!

Şi acum și pururea și în vecii vecilor. Amin!


Preasfântă Treime, miluiește-ne pe noi! Doam​ne, curățește păcatele noastre! Stăpâne, iartă fărădelegile noastre! Sfinte, cercetează și vin​decă neputințele noas​tre, pentru numele Tău!


Doamne, miluiește! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!

PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.

STRANA: Amin! Doamne, miluiește! (de 12 ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Veniţi să ne închinăm Împăratului nostru Dumnezeu!


Veniţi să ne închinăm şi să cădem la Hristos, Împăratul nostru Dumnezeu!


Veniţi să ne închinăm şi să cădem la Însuşi Hristos, Împăratul şi Dumnezeul nostru! (închinându-ne de fiecare dată)
și se citesc cei doi psalmi

Psalmul 19

1. Auză-te Domnul în ziua necazului și să te apere numele Dumnezeului lui Iacob!


2. Trimită ție ajutor din locașul Său cel sfânt și din Sion să te sprijine pe tine!


3. Pomenească toată jertfa ta și arderea de tot a ta bineplăcută să-I fie!


4. Dea ție Domnul după inima ta și tot sfatul tău să-l plinească!


5. Bucura-ne-vom de mântuirea ta și întru numele Dumnezeului nostru ne vom mări. Plinească Domnul toate cererile tale!


6. Acum am cunoscut că a mântuit Domnul pe unsul Său, cu puterea dreptei Sale.


7. Îl va auzi pe dânsul din cerul cel sfânt al Lui.


8. Unii se laudă cu căruțele lor, alții cu caii lor, iar noi ne lăudăm cu numele Domnului Dumnezeului nostru.


9. Aceștia s-au împiedicat și au căzut, iar noi ne-am ridicat și ne-am îndreptat.


10. Doamne, mântuiește pe împăratul și ne auzi pe noi, în orice zi Te vom chema!

Psalmul 20

1. Doamne, întru puterea Ta se va veseli împăratul și întru mântuirea Ta se va bucura foarte.


2. După dorirea inimii lui i-ai dat lui și de voia buzelor lui nu l-ai lipsit pe el.


3. Că l-ai întâmpinat pe el cu binecuvântările bunătății, pus-ai pe capul lui cunună de piatră scumpă.


4. Viață a cerut de la Tine și i-ai dat lui lungime de zile în veacul veacului.


5. Mare este slava lui întru mântuirea Ta, slavă și mare cuviință vei pune peste el.


6. Că îi vei da lui binecuvântare în veacul veacului, îl vei veseli pe dânsul întru bucurie cu fața Ta.


7. Că împăratul nădăjduiește în Domnul și întru mila Celui Preaînalt nu se va clinti.


8. Află-se mâna Ta peste toți vrăjmașii Tăi, dreapta Ta să afle pe toți cei ce Te urăsc pe Tine!


9. Îi vei pune pe ei ca un cuptor de foc în vremea arătării Tale;


10. Domnul întru mânia Sa îi va tulbura pe ei şi-i va mânca pe ei focul.


11. Rodul lor de pe pământ îl vei pierde și sămânța lor dintre fiii oamenilor.


12. Că au gândit rele împotriva Ta, au cugetat sfaturi care nu vor putea să stea.


13. Că îi vei pune pe ei pe fugă și cu arcul Tău vei ținti capul lor.


14. Înalţă-Te, Doamne, întru tăria Ta, cânta-vom și vom lăuda puterile Tale!
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!


Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori, închinându-ne de fiecare dată)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Preasfântă Treime, miluieşte-ne pe noi! Doam​ne, curățește păcatele noastre! Stăpâne, iartă fărădelegile noastre! Sfinte, cercetează și vin​decă neputințele noas​tre, pentru numele Tău!

Doamne, miluieşte! (de trei ori)

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!

PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.

STRANA: Amin! Apoi cântă:

Troparul Sfintei Cruci - glasul 1

Mântuieşte, Doamne, poporul Tău şi binecuvintează moştenirea Ta! Biruinţă binecredincioşilor creştini asupra celui potrivnic dăruieşte și, cu Crucea Ta, păzeşte pe poporul Tău!

Slavă Tatălui şi Fiului şi Sfântului Duh!
Condacul Sfintei Cruci - glasul 4
Podobie: Cel Ce Te-ai înălţat...

Cel ce Te-ai înălţat pe Cruce de bunăvoie, poporului Tău celui nou numit cu numele Tău, îndurările Tale dăruieşte-i, Hristoase Dumnezeule! Veseleşte cu puterea Ta pe binecredincioşii creștini, dăruindu-le lor biruinţă asupra celui potrivnic, având ajutorul Tău armă de pace, nebiruită biruinţă!

Și acum şi pururea şi în vecii vecilor. Amin!
Troparul Născătoarei de Dumnezeu – glasul 4

Ocrotitoare, neînfricată și neînfruntată, nu trece cu vederea, ceea ce esti bună, rugăciunile noastre, întru tot lăudată Născătoare de Dumnezeu! Întărește viața cea de obște a dreptslăvitorilor creștini! Mântuiește pe cei pe care i-ai rânduit să conducă și le dă lor biruință din cer, pentru că ai născut pe Dumnezeu, ceea ce ești una binecuvântată!


PREOTUL, cădind în fața Sfintei Mese, rostește:
Ectenia întreită scurtă

PREOTUL: Miluieşte-ne pe noi, Dumnezeule, după mare mila Ta, rugămu-ne Ție, auzi-ne și ne miluiește!


STRANA răspunde după fiecare cerere: Doamne, miluiește! (de trei ori)
PREOTUL: Încă ne rugăm pentru Preasfințitul Părintele nostru (Numele), episcopul (denumirea eparhiei), pentru sănătatea și mântuirea lui.

Încă ne rugăm pentru binecredinciosul popor român de pretutindeni, pentru conducătorii țării noastre, pentru mai marii orașelor și ai satelor și pentru iubitoarea de Hristos armată, pentru sănătatea și mântuirea lor.

Încă ne rugăm pentru toți frații noștri și pentru toți cucernicii și dreptslăvitorii creștini, pentru sănătatea și pentru mântuirea lor.

Că milostiv și iubitor de oameni Dumnezeu ești și Ție slavă înălțăm, Tatălui și Fiului și Sfântului Duh, acum și pururea și în vecii vecilor!


STRANA: Amin! Întru numele Domnului, binecuvintează, Părinte!

PREOTUL: Slavă Sfintei și Celei de o ființă și de viață făcătoarei și nedespărțitei Treimi, totdeauna, acum și pururea și în vecii vecilor!

STRANA: Amin!

Cei şase psalmi ai Utreniei (Hexapsalmul)

Slavă întru cei de sus lui Dumnezeu și pe pământ pace, între oameni bunăvoire! (de trei ori)

Doamne, buzele mele vei deschide și gura mea va vesti lauda Ta. (de două ori)
Psalmul 3

1. Doamne, cât s-au înmulțit cei ce mă necăjesc! Mulți se scoală asupra mea;


2. Mulți zic sufletului meu: „Nu este mântuire lui, întru Dumnezeul lui!“


3. Iar Tu, Doamne, sprijinitorul meu ești, slava mea și Cel ce înalți capul meu.


4. Cu glasul meu către Domnul am strigat și m-a auzit din muntele cel sfânt al Lui.


5. Eu m-am culcat și am adormit; sculatu-m-am, că Domnul mă va sprijini.


6. Nu mă voi teme de mii de popoare, care împrejur mă împresoară.


7. Scoală, Doamne, mântuieşte-mă, Dumnezeul meu!, că Tu ai bătut pe toți cei ce mă vrăjmășesc în deșert; dinții păcătoșilor ai zdrobit.


8. A Domnului este mântuirea și peste poporul Tău, binecuvântarea Ta.

Eu m-am culcat și am adormit; sculatu-m-am că Domnul mă va sprijini.

Psalmul 37

1. Doamne, nu cu mânia Ta să mă mustri pe mine, nici cu iuțimea Ta să mă cerți!


2. Că săgețile Tale s-au înfipt în mine și ai întărit peste mine mâna Ta.


3. Nu este vindecare în trupul meu de la fața mâniei Tale; nu este pace în oasele mele din pricina păcatelor mele.


4. Că fărădelegile mele au covârșit capul meu, ca o sarcină grea apăsat-au peste mine.


5. Umplutu-s-au de miros greu și au putrezit rănile mele, din pricina nebuniei mele.


6. Chinuitu-m-am și m-am gârbovit până în sfârșit, toată ziua mâhnindu-mă umblam.


7. Că șalele mele s-au umplut de ocări și nu este vindecare în trupul meu.


8. Necăjitu-m-am și m-am smerit foarte; răcnit-am din suspinarea inimii mele.


9. Doamne, înaintea Ta este toată dorirea mea și suspinul meu de la Tine nu s-a ascuns.


10. Inima mea s-a tulburat, părăsitu-m-a tăria mea și lumina ochilor mei și aceasta nu este cu mine.


11. Prietenii mei și vecinii mei în preajma mea s-au apropiat și au șezut; și cei de aproape ai mei departe au stat.


12. Și se sileau cei ce căutau sufletul meu și cei ce căutau cele rele mie grăiau deșertăciuni și vicleșuguri toată ziua cugetau.


13. Iar eu ca un surd nu auzeam și ca un mut ce nu-şi deschide gura sa.


14. Și m-am făcut ca un om ce nu aude și nu are în gura lui mustrări.


15. Că spre Tine, Doamne, am nădăjduit; Tu mă vei auzi, Doamne, Dumnezeul meu,


16. Că am zis, ca nu cumva să se bucure de mine vrăjmașii mei; și când s-au clătinat picioarele mele, împotriva mea s‑au semețit.


17. Că eu spre bătăi gata sunt și durerea mea înaintea mea este pururea.


18. Că fărădelegea mea eu o voi vesti și mă voi îngriji pentru păcatul meu;


19. Iar vrăjmașii mei trăiesc și s-au întărit mai mult decât mine și s-au înmulțit cei ce mă urăsc pe nedrept.


20. Cei ce îmi răsplătesc rele pentru bune mă defăimau, că urmam bunătatea.


21. Nu mă lăsa, Doamne Dumnezeul meu, nu Te depărta de la mine!


22. Ia aminte spre ajutorul meu, Doamne al mântuirii mele!

Nu mă lăsa, Doamne, Dumnezeul meu, nu te depărta de la mine. Ia aminte spre ajutorul meu, Doamne al mântuirii mele!

Psalmul 62

1. Dumnezeule, Dumnezeul meu, pe Tine Te caut dis-de-dimineață.


2. Însetat-a de Tine sufletul meu, suspinat-a după Tine trupul meu,


3. În pământ pustiu și neumblat și fără de apă. Așa în locul cel sfânt m-am arătat Ție, ca să văd puterea Ta și slava Ta.


4. Că mai bună este mila Ta decât viața; buzele mele Te vor lăuda.


5. Așa Te voi binecuvânta în viața mea și în numele Tău voi ridica mâinile mele.


6. Ca de seu și de grăsime să se sature sufletul meu și cu buze de bucurie Te va lăuda gura mea.


7. De mi-am adus aminte de Tine în așternutul meu, în dimineți am cugetat la Tine, că ai fost ajutorul meu


8. Și întru acoperământul aripilor Tale mă voi bucura. Lipitu-s-a sufletul meu de Tine și pe mine m-a sprijinit dreapta Ta.


9. Iar ei în deșert au căutat sufletul meu, intra-vor în cele mai de jos ale pământului; da-se-vor în mâinile sabiei, părți vulpilor vor fi.


10. Iar împăratul se va veseli de Dumnezeu; lăuda-se-va tot cel ce se jură întru El, că s-a astupat gura celor ce grăiesc nedreptăți.

În dimineți am cugetat la Tine, că ai fost ajutorul meu. Și întru acoperământul aripilor Tale mă voi bucura. Lipitu-s-a sufletul meu de Tine și pe mine m-a sprijinit Dreapta Ta.

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Aliluia! Aliluia! Aliluia! Slavă Ție, Dumnezeule! (de trei ori)

Doamne, miluiește! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Psalmul 87

1. Doamne, Dumnezeul mântuirii mele, ziua am strigat și noaptea înaintea Ta.


2. Să ajungă înaintea Ta rugăciunea mea! Pleacă urechea Ta spre ruga mea, Doamne,


3. Că s-a umplut de rele sufletul meu și viața mea de iad s-a apropiat.


4. Socotit am fost cu cei ce se coboară în groapă; ajuns-am ca un om neajutorat, între cei morți slobod.


5. Ca niște oameni răniți ce dorm în mormânt, de care nu Ţi-ai mai adus aminte și care au fost lepădați de la mâna Ta.


6. Pusu-m-au în groapa cea mai de jos, întru cele întunecate și în umbra morții.


7. Asupra mea s-a întărit mânia Ta și toate valurile Tale le-ai adus spre mine.


8. Depărtat-ai pe cunoscuții mei de la mine, ajuns-am urâciune lor.


9. Închis am fost și n-am putut ieși. Ochii mei au slăbit de suferință.


10. Strigat-am către Tine, Doamne, toată ziua, întins-am către Tine mâinile mele.


11. Oare morților vei face minuni? Sau cei morți se vor scula și Te vor lăuda pe Tine?


12. Oare va spune cineva în mormânt mila Ta și adevărul Tău în locul pierzării?


13. Oare se vor cunoaște în întuneric minunile Tale și dreptatea Ta în pământ uitat?


14. Iar eu către Tine, Doamne, am strigat și dimineața rugăciunea mea Te va întâmpina.


15. Pentru ce, Doamne, lepezi sufletul meu și întorci fața Ta de la mine?


16. Sărac sunt eu și în osteneli din tinerețile mele, înălțat am fost, dar m-am smerit și m-am mâhnit.


17. Peste mine au trecut mâniile Tale și înfricoșările Tale m-au tulburat.


18. Înconjuratu-m-au ca apa toată ziua și m-au cuprins deodată.


19. Depărtat-ai de la mine pe prieten și pe vecin, iar pe cunoscuții mei din pricina ticăloșiei mele.

Doamne, Dumnezeul mântuirii mele, ziua am strigat și noaptea înaintea Ta. Să intre înaintea Ta rugăciunea mea; pleacă urechea Ta spre ruga Mea, Doamne!
Psalmul 102

1. Binecuvintează, suflete al meu, pe Domnul și toate cele dinlăuntrul meu, numele cel sfânt al Lui!


2. Binecuvintează, suflete al meu, pe Domnul și nu uita toate răsplătirile Lui:


3. Pe Cel ce curățește toate fărădelegile tale, pe Cel ce vindecă toate bolile tale;


4. Pe Cel ce izbăvește din stricăciune viața ta; pe Cel ce te încununează cu milă și cu îndurări;


5. Pe Cel ce umple de bunătăți dorirea ta; înnoi-se-vor ca ale vulturului tinerețile tale.


6. Cel ce face milostenie, Domnul, și judecată tuturor celor ce li se face strâmbătate.


7. Cunoscute a făcut căile Sale lui Moise, fiilor lui Israel voile Sale.


8. Îndurat și milostiv este Domnul, îndelung-răbdător și mult-milostiv.


9. Nu până în sfârșit se va iuți, nici în veac se va mânia.


10. Nu după păcatele noastre a făcut nouă, nici după fărădelegile noastre a răsplătit nouă,


11. ci cât este de departe cerul de pământ, atât este de mare mila Lui, spre cei ce se tem de El.


12. Pe cât sunt de departe răsăriturile de apusuri, depărtat-a de la noi fărădelegile noastre.


13. În ce chip miluiește tatăl pe fii, așa a miluit Domnul pe cei ce se tem de El.


14. Că El a cunoscut zidirea noastră, adusu-Şi-a aminte că țărână suntem.


15. Omul, ca iarba, zilele lui, ca floarea câmpului; așa va înflori.


16. Că duh a trecut printr-însul și nu va mai fi și nu se va mai cunoaște nici locul său.


17. Iar mila Domnului din veac în veac spre cei ce se tem de Dânsul,


18. Și dreptatea Lui spre fiii fiilor, spre cei ce păzesc legământul Lui


19. şi îşi aduc aminte de poruncile Lui, ca să le facă pe ele. Domnul în cer a gătit scaunul Său și împărăția Lui peste tot stăpânește.


20. Binecuvântați pe Domnul toți Îngerii Lui, cei tari la vârtute, care faceți cuvântul Lui și auziți glasul cuvintelor Lui!


21. Binecuvântați pe Domnul toate puterile Lui, slugile Lui, care faceți voia Lui!


22. Binecuvântați pe Domnul toate lucrurile Lui! În tot locul stăpânirii Lui, binecuvintează, suflete al meu, pe Domnul!

În tot locul stăpânirii Lui, binecuvintează, suflete al meu, pe Domnul!

Psalmul 142

1. Doamne, auzi rugăciunea mea, ascultă cererea mea, întru adevărul Tău; auzi-mă, întru dreptatea Ta!


2. Să nu intri la judecată cu robul Tău, că nimeni din cei vii nu-i drept înaintea Ta!


3. Vrăjmașul prigonește sufletul meu și viața mea o calcă în picioare; făcutu-m-a să locuiesc în întuneric ca morții cei din veacuri.


4. Mâhnit e duhul în mine și inima mea încremenită înlăuntrul meu.


5. Adusu-mi-am aminte de zilele cele de demult; cugetat-am la toate lucrurile Tale, la faptele mâinilor Tale m-am gândit.


6. Întins-am către Tine mâinile mele, sufletul meu însetat de Tine ca un pământ fără de apă.


7. Degrab auzi-mă, Doamne, că a slăbit duhul meu! Nu-ți întoarce fața Ta de la mine, ca să nu mă asemăn celor ce se coboară în groapă!


8. Fă să aud dimineața mila Ta, că la Tine mi-e nădejdea! Arată-mi calea pe care voi merge, că la Tine am ridicat sufletul meu!


9. Scapă-mă de vrăjmașii mei, că la Tine alerg, Doamne!


10. Învață-mă să fac voia Ta, că Tu ești Dumnezeul meu! Duhul Tău cel bun să mă povățuiască la pământul dreptății!


11. Pentru numele Tău, Doamne, dăruiește-mi viață! Întru dreptatea Ta scoate din necaz sufletul meu!


12. Fă bunătate de stârpește pe vrăjmașii mei și pierde pe toți cei ce necăjesc sufletul meu, că eu sunt robul Tău!

Auzi-mă, Doamne, întru dreptatea Ta! Să nu intri la judecată cu robul Tău!


Auzi-mă, Doamne, întru dreptatea Ta! Să nu intri la judecată cu robul Tău!

Duhul Tău cel bun să mă povățuiască la pământul dreptății!

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Aliluia! Aliluia! Aliluia! Slavă Ție, Dumnezeule!
Aliluia! Aliluia! Aliluia! Slavă Ție, Dumnezeule!
Aliluia! Aliluia! Aliluia! Slavă Ție, Dumnezeul nostru, slavă Ție! (închinându-ne de fiecare dată)
Ectenia mare
PREOTUL: Cu pace, Domnului să ne rugăm!

STRANA răspunde după fiecare cerere: Doamne, miluiește!

PREOTUL: Pentru pacea de sus şi pentru mântuirea sufletelor noastre, Domnului să ne rugăm!

Pentru pacea a toată lumea, pentru buna stare a sfintelor lui Dumnezeu Biserici şi pentru unirea tuturor, Domnului să ne rugăm!

Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră în ea, Domnului să ne rugăm!

Pentru Preasfinţitul Părintele nostru (Numele), episcopul (denumirea eparhiei), pentru cinstita preoţime şi cea întru Hristos diaconime, pentru tot clerul şi poporul, Domnului să ne rugăm!

Pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, Domnului să ne rugăm!

Pentru sfânt locaşul acesta, ţara aceasta şi pentru toate oraşele şi satele şi pentru cei ce cu credinţă locuiesc în ele, Domnului să ne rugăm!

Pentru buna întocmire a văzduhului, pentru îmbelşugarea roadelor pământului şi pentru vremuri paşnice, Domnului să ne rugăm!

Pentru cei ce călătoresc pe uscat, pe ape şi prin aer, pentru cei bolnavi, pentru cei ce se ostenesc, pentru cei robiţi şi pentru mântuirea lor, Domnului să ne rugăm!

(Aici se pot pune cereri pentru diferite trebuinţe, care sunt tipărite la sfârşitul Liturghierului)

Pentru ca să fim izbăviţi noi, de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Ţie se cuvine toată slava, cinstea şi închinăciunea, Tatălui şi Fiului şi Sfântului Duh, acum şi pururea şi în vecii vecilor.

STRANA: Amin!
Glasul 7

Stih: Mărturisiți-vă Domnului că este bun, că în veac este mila Lui!


Dumnezeu este Domnul şi S-a arătat nouă; bine este cuvântat Cel ce vine întru numele Domnului! 


Stih: Înconjurând m-au înconjurat şi în numele Domnului i-am înfrânt pe ei.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!

Stih: Nu voi muri, ci voi fi viu şi voi povesti lucrurile Domnului.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!

Stih: Piatra pe care au nesocotit-o ziditorii, aceasta a ajuns în capul unghiului. De la Domnul s-a făcut aceasta şi este lucru minunat întru ochii noştri.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!
Troparul Învierii glasului 7 din Octoih

Zdrobit-ai cu Crucea Ta moartea, deschis-ai tâlharului raiul; plângerea mironosiţelor o ai schimbat, şi Apostolilor a propovădui le-ai poruncit, că ai înviat, Hristoase Dumnezeule, dăruind lumii mare milă.
Troparul Sfântului Cuvios Ioanichie cel Nou - glasul 1
Locuitor în sihăstrie şi înger trupesc şi făcător de minuni te-ai arătat, purtătorule de Dumnezeu, Părintele nostru Ioanichie; cu postul, cu privegherea, cu rugăciunea, cereşti daruri luând, vindeci pe cei bolnavi şi sufletele celor ce aleargă la tine cu credinţă. Slavă Celui ce ţi-a dat ţie putere! Slavă Celui ce te-a încununat pe tine! Slavă Celui ce lucrează prin tine tuturor tămăduiri!
Slavă Tatălui şi Fiului şi Sfântului Duh!
Troparul Sfintei Cuvioase Muceniţe Paraschevi – glasul 1
Osârdia ta asemenea chemării făcând-o, ceea ce eşti cu acelaşi nume numită, credinţa ta întocmai cu numele întru locuinţă ai moştenit-o, Paraschevi, purtătoare de chinuri. Pentru aceasta, reverşi tămăduiri şi te rogi pentru sufletele noastre.
Şi acum şi pururea şi în vecii vecilor. Amin!

Troparul Născătoarei de Dumnezeu, al Învierii - glasul 1
Gavriil, zicând ţie, Fecioară: Bucură-te!, odată cu glasul S-a întrupat Stăpânul tuturor, întru tine chivotul cel sfânt, precum a zis dreptul David. Arătatu-te-ai mai cuprinzătoare decât cerurile, ceea ce ai purtat pe Făcătorul tău. Slavă Celui ce S-a sălăşluit întru tine! Slavă Celui ce a ieșit din tine! Slavă Celui ce ne-a mântuit pe noi, prin naşterea ta!

Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău.

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTU: Că a Ta este stăpânirea și a Ta este împărăția și puterea și slava, a Tatălui şi a Fiului şi a Sfântului Duh, acum şi pururea şi în vecii vecilor.


STRANA: Amin!
Primul rând de Sedelne ale glasului 7 din Octoih
Sedealna Învierii
Viaţa în mormânt zăcea şi pecetea peste piatră era pusă; ca pe un Împărat adormit ostaşii străjuiau pe Hristos şi îngerii Îl slăveau ca pe un Dumnezeu fără de moarte, iar femeile strigau: Înviat-a Domnul, dând lumii mare milă!

Slavă Tatălui şi Fiului şi Sfântului Duh!

Altă Sedealnă a Învierii

Cel ce, cu îngroparea Ta cea de trei zile, ai prădat moartea şi pe omul cel pierdut, cu Învierea Ta cea purtătoare de viaţă, l-ai ridicat, Hristoase Dumnezeule, ca un Iubitor de oameni, slavă Ţie!

Şi acum şi pururea şi în vecii vecilor. Amin!

A Născătoarei de Dumnezeu

Pe Hristos Dumnezeu, Cel ce S-a răstignit pentru noi şi a înviat şi a zdrobit puterea morţii, neîncetat roagă-L, Născătoare de Dumnezeu, Fecioară, să mântuiască sufletele noastre!
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că bun și iubitor de oameni Dumnezeu ești și Ție slavă înălțăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin!
Al doilea rând de Sedelne ale glasului 7 din Octoih
Sedealna Învierii

Pecetluit fiind mormântul, Viaţă, din groapă ai răsărit, Hristoase Dumnezeule; şi, uşile fiind încuiate, înaintea ucenicilor ai stat, Învierea tuturor, Duh drept printr-înşii înnoindu-ne nouă, după mare mila Ta.
Slavă Tatălui şi Fiului şi Sfântului Duh!
Altă Sedealnă a Învierii

La mormânt au alergat femeile, cu lacrimi mir purtând şi ostaşii străjuindu-Te pe Tine, Împăratul tuturor, grăiau între ele: Cine ne va prăvăli nouă piatra? Și au auzit glasul celor fără de trup, zicând: Înviat-a Îngerul sfatului celui mare, călcând moartea! Atotputernice Doamne, slavă Ţie!
Şi acum şi pururea şi în vecii vecilor. Amin!
A Născătoarei de Dumnezeu

Bucură-te, ceea ce eşti plină de har, Născătoare de Dumnezeu Fecioară, limanul şi ocrotirea neamului omenesc, că din tine S-a întrupat Izbăvitorul lumii; că singură eşti Maică şi Fecioară, pururea binecuvântată şi preaslăvită. Roagă-te lui Hristos Dumnezeu să dăruiască pace la toată lumea!
Doamne, miluieşte! (de trei ori)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Polieleul „Robii Domnului“ (Varianta prescurtată)
Robii, Robii Domnului, lăudaţi numele Lui! Aliluia!

Cei ce staţi în casa Domnului, în curţile Lui, cântând: Aliluia!

Lăudaţi pe Domnul, că este bun Domnul! Aliluia!

Cântaţi numele Domnului, că este bun, zicând: Aliluia!

Că pe Iacob Şi-a ales Luişi de moştenitor. Aliluia!

Şi pe Israel urmaş în veci al Său, cântând: Aliluia!

Că eu am cunoscut că este mare Domnul. Aliluia!

Şi Domnul nostru peste tot ce este viu, zicând: Aliluia!

Toate câte a voit, în ceruri sus El le-a tocmit. Aliluia!

Prin adânc şi pe pământ, pe toate le-a zidit, zicând: Aliluia!

El ridică nori din mări, spre ploaie tuturor la vremi. Aliluia!

Soare, vânt şi fulgere arzând, El le-a făcut, zicând: Aliluia!

Trimis-a semne şi minuni în mijlocul acelei lumi. Aliluia!

Lui Faraon cel împietrit şi casnicilor lui, zicând: Aliluia!

Că neamuri multe a bătut şi pe-mpăraţi a doborât. Aliluia!

Pe Og şi pe Sihon şi pe cei necredincioşi, zicând: Aliluia!

Şi-a dat pământul lor poporului iubit al Său. Aliluia!

Ca moştenire veşnică pe tot le-a dăruit, zicând: Aliluia!

Bine este cuvântat Domnul nostru Dumnezeu! Aliluia!

Cel ce are scaun veşnic în Ierusalim, zicând: Aliluia!
sau, cine doreşte, poate cânta fragmente din Psalmii 134 şi 135, ori pe aceștia integral, astfel:

Polieleul „Robii Domnului“ (Psalmul 134)
Robii, robii Domnului. Aliluia!

1. Lăudați numele Domnului, lăudați, slugi, pe Domnul! Aliluia!
2. Cei ce stați în casa Domnului, în curțile Dumnezeului nostru. Aliluia!

3. Lăudați pe Domnul, că este bun Domnul! Cântați numele Lui, că este bun! Aliluia!

4. Că pe Iacob și l‑a ales Domnul, pe Israel spre moștenire Lui. Aliluia!

5. Că eu am cunoscut că este mare Domnul. Și Domnul nostru peste toți dumnezeii. Aliluia!

6. Toate câte a vrut Domnul a făcut în cer și pe pământ, în mări și în toate adâncurile. Aliluia!

7. A ridicat nori de la marginea pământului, fulgerele spre ploaie le‑a făcut. Aliluia! El scoate vânturile din vistieriile Sale.
8. El a bătut pe cei întâi‑născuți ai Egiptului, de la om până la dobitoc. Aliluia!
9. Trimis‑a semne și minuni în mijlocul tău, Egipte, lui Faraon și tuturor robilor lui. Aliluia!

10. El a bătut neamuri multe și a ucis împărați puternici. Aliluia!

11. Pe Sihon, împăratul Amoreilor, și pe Og, împăratul Vasanului și toate stăpânirile Canaanului. Aliluia!

12. Și a dat pământul lor moștenire, moștenire lui Israel, poporului Său. Aliluia!

13. Doamne, numele Tău este în veac. Și pomenirea Ta în neam și în neam. Aliluia!

14. Că va judeca Domnul pe poporul Său și de slugile Sale se va milostivi. Aliluia!

15. Idolii neamurilor sunt argint și aur, lucruri făcute de mâini omenești. Aliluia!

16. Gură au și nu vor grăi, ochi au și nu vor vedea,

17. Urechi au și nu vor auzi, că nu este duh în gura lor. Aliluia!

18. Asemenea lor să fie toți cei care îi fac pe ei și toți cei ce se încred în ei! Aliluia!

19. Casa lui Israel, binecuvântați pe Domnul! Casa lui Aaron, binecuvântați pe Domnul!

20. Casa lui Levi, binecuvântați pe Domnul! Aliluia! Cei ce vă temeți de Domnul, binecuvântați pe Domnul! Aliluia!

21. Binecuvântat este Domnul din Sion, Cel ce locuiește în Ierusalim! Aliluia!

Polieleul „Robii Domnului“ (Psalmul 135)
1. Lăudaţi pe Domnul că este bun! Aliluia!; că în veac este mila Lui. Aliluia!

2. Lăudaţi pe Dumnezeul dumnezeilor! Aliluia!; că în veac este mila Lui. Aliluia!

3. Lăudaţi pe Domnul domnilor! Aliluia!; că în veac este mila Lui. Aliluia!

4. Singurul Care face minuni mari. Aliluia!; că în veac este mila Lui. Aliluia!

5. Cel ce a făcut cerul cu pricepere. Aliluia!; că în veac este mila Lui. Aliluia!

6. Cel ce a întărit pământul pe ape. Aliluia!; că în veac este mila Lui. Aliluia!

7. Cel ce a făcut luminătorii cei mari. Aliluia!; că în veac este mila Lui. Aliluia!

8. Soarele, spre stăpânirea zilei. Aliluia!; că în veac este mila Lui. Aliluia!

9. Luna și stelele spre stăpânirea nopții. Aliluia!; că în veac este mila Lui. Aliluia!

10. Cel ce a bătut Egiptul cu cei întâi-născuți ai lor. Aliluia!; că în veac este mila Lui. Aliluia!

11. Și a scos pe Israel din mijlocul lor. Aliluia!; că în veac este mila Lui. Aliluia!

12. Cu mână tare și cu braț înalt. Aliluia!; că în veac este mila Lui. Aliluia!
13. Cel ce a despărțit Marea Roșie în două. Aliluia!; că în veac este mila Lui. Aliluia!

14. Și a trecut pe Israel prin mijlocul ei. Aliluia!; că în veac este mila Lui. Aliluia!

15. Și a răsturnat pe Faraon și oștirea lui în Marea Roșie. Aliluia!; că în veac este mila Lui. Aliluia!

16. Cel ce a trecut pe poporul Lui prin pustiu. Aliluia!; că în veac este mila Lui. Aliluia!

17. Cel ce a bătut împărați mari. Aliluia!; că în veac este mila Lui. Aliluia!

18. Cel ce a omorât împărați tari. Aliluia!; că în veac este mila Lui. Aliluia!

19. Pe Sihon, împăratul Amoreilor. Aliluia!; că în veac este mila Lui. Aliluia!

20. Și pe Og, împăratul Vasanului. Aliluia!; că în veac este mila Lui. Aliluia!

21. Și le‑a dat pământul lor moștenire. Aliluia!; că în veac este mila Lui. Aliluia!

22. Moștenire lui Israel, robul Lui. Aliluia!; că în veac este mila Lui. Aliluia!

23. Că în smerenia noastră Și‑a adus aminte de noi Domnul. Aliluia!; că în veac este mila Lui. Aliluia!

24. Și ne‑a izbăvit pe noi de vrăjmașii noștri. Aliluia!; că în veac este mila Lui. Aliluia!
25. Cel ce dă hrană la tot trupul. Aliluia!; că în veac este mila Lui. Aliluia!

26. Lăudaţi pe Dumnezeul cerului! Aliluia!; că în veac este mila Lui. Aliluia!
Mărimurile Sfântului Cuvios Ioanichie cel Nou
Stih 1: Aşteptând am aşteptat pe Domnul şi El a căutat spre mine și a auzit rugăciunea mea. (Psalmul 39, 1)

Stihira: Fericimu-te pe tine, mult nevoitorule, Părintele nostru Ioanichie, şi cinstim vieţuirea ta după Evanghelia lui Hristos!

Stih 2: Genunchii mei au slăbit de post şi trupul meu s-a istovit din lipsa untdelemnului. (Psalmul 108, 23)

Stihira: Veniţi, toţi iubitorii de prăznuire, să lăudăm pe Cuviosul Ioanichie din peştera Văii Chiliilor, pe lauda ţinutului Argeşului şi Muscelului!

Stih 3: Pentru cuvintele buzelor Tale, eu am păzit căi aspre. (Psalmul 16, 4)

Stih 4: Schimbat-ai plângerea mea întru bucurie, rupt-ai sacul meu şi m-ai încins cu veselie. (Psalmul 29, 11)

Stih 5: Să ştiţi că minunat a făcut Domnul pe cel cuvios al Său. (Psalmul 4, 3)

Stih 6: Cântaţi Domnului cei cuvioşi ai Lui şi lăudaţi pomenirea sfinţeniei Lui! (Psalmul 29, 4)
Binecuvântările Învierii (de obicei, pe glasul 5)

Binecuvântat  ești, Doamne, învaţă-ne pe noi îndreptările Tale!

Soborul îngeresc s-a mirat, văzându-Te pe Tine între cei morţi socotit fiind și puterea morţii surpând, Mântuitorule, şi împreună cu Tine pe Adam ridicându-l, şi din iad pe toţi slobozindu-i.


Binecuvântat  ești, Doamne, învaţă-ne pe noi îndreptările Tale!

Pentru ce miruri, din milostivire, cu lacrimi amestecaţi, o uceniţelor? Îngerul, cel ce a strălucit la mormânt a zis mironosiţelor: Vedeţi voi groapa şi înţelegeţi că Mântuitorul a înviat din mormânt.


Binecuvântat  ești, Doamne, învaţă-ne pe noi îndreptările Tale!

Foarte de dimineaţă mironosiţele au alergat la mormântul Tău, tânguindu-se; dar înaintea lor a stat Îngerul şi a zis: Vremea tânguirii a încetat, nu mai plângeţi, ci Apostolilor spuneţi Învierea!


Binecuvântat  ești, Doamne, învaţă-ne pe noi îndreptările Tale!

Mironosiţele femei, cu miruri venind la groapa Ta, Mântuitorule, plângeau; iar Îngerul către ele a grăit, zicând: De ce socotiţi pe Cel viu cu cei morţi? Căci, ca un Dumnezeu, a înviat din mormânt.

Slavă Tatălui şi Fiului şi Sfântului Duh!

Închinămu-ne Tatălui şi Fiului Acestuia şi Duhului celui Sfânt, Sfintei Treimi întru o fiinţă, cu Serafimii grăind: Sfânt, Sfânt, Sfânt eşti, Doamne!
Şi acum şi pururea şi în vecii vecilor. Amin!

Pe Dătătorul de viaţă născându-L, Fecioară, de păcat pe Adam l-ai mântuit; şi bucurie Evei în locul întristării i-ai dăruit, şi pe cei căzuţi din viaţă i-a îndreptat la aceeaşi Cel ce S-a întrupat din tine, Dumnezeu şi om.


Aliluia! Aliluia! Aliluia! Slavă Ţie, Dumnezeule! (de trei ori)

Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că S-a binecuvântat numele Tău și s-a preaslăvit Împărăția Ta, a Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!
Ipacoi al glasului 7 din Octoih (se citeşte)

Cel ce ai luat chipul nostru şi ai răbdat Crucea trupeşte, mântuieşte-mă cu Învierea Ta, Hristoase Dumnezeule, ca un Iubitor de oameni.
Sedealna Sfântului Cuvios Ioanichie - glasul 1

Podobie: Mormântul Tău, Mântuitorule...
Viaţă plină de virtuţi trăind pe pământ, te-ai făcut lăcaş al Preasfântului Duh, luminând, Cuvioase Părinte, plaiurile muscelene şi Biserica dreptmăritoare, al cărei fiu ascultător ai fost. Pentru aceasta, strigăm ţie: Bucură-te, prieten şi casnic al lui Dumnezeu!

Altă Sedealnă a Sfântului Cuvios Ioanichie - glasul 8

Podobie: Pe Înţelepciunea şi Cuvântul...
Minunat este Dumnezeu întru Sfinţii Săi, Cel ce a preaslăvit pe schimonahul Ioanichie din ţinuturile Argeşului, că pe acesta l-a ridicat, pentru ale sale nevoinţe şi virtuţi, la starea bărbatului desăvârşit, iar la săvârşirea din viaţa aceasta vremelnică, i-a aşezat sufletul în ceata Cuvioşilor, în bucuria Raiului, iar trupul i l-a rânduit să fie vas al harului dumnezeiesc şi balsam tămăduitor bolilor nevindecate. Pentru aceasta, la pomenirea sa de peste an, îl lăudăm cu dragoste şi zicem: Sfinte Părinte Ioanichie, roagă pe Hristos Dumnezeu să dăruiască iertare de păcate celor ce cu dragoste prăznuiesc sfântă pomenirea ta!

Sedealna după Polieleu a Sfântului Cuvios Ioanichie - glasul 4
Podobie: Arătatu-Te-ai astăzi...
Răsărind peste veacuri ca un luceafăr din peştera unde ai adormit întru Domnul, spre a risipi norii întunericului ce se abat peste obştea dreptcredincioşilor, te-ai arătat, Părinte, rază din lumina lui Hristos.
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Sedealna Născătoarei de Dumnezeu - glasul 4

Podobie: Arătatu-Te-ai astăzi...
La glasul Îngerului, prin venirea Preasfântului Duh, L-ai zămislit pe Cel ce este pe scaun şezător şi de o fiinţă cu Tatăl, curată Născătoare de Dumnezeu, ceea ce eşti chemarea la viaţă a lui Adam.
Antifoanele glasului 7 din Octoih

Robia Sionului din rătăcire întorcând-o, şi pe mine, Mântuitorule, mă viază, scoţându-mă din robia patimii!

Cel ce seamănă în austru rele pătimiri, posturi cu lacrimi, acesta va secera snopii de bucurie ai hranei celei de viață veşnică.
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

În Sfântul Duh este izvorul dumnezeieştilor vistierii, din care sunt înţelepciunea, înţelegerea, frica; Aceluia se cuvin laudă, slavă, cinste şi putere.

Antifonul 2

De n-ar zidi Domnul casa sufletului, în zadar ne-am osteni; că fără de Acesta, nici lucrarea, nici cuvântul nu se săvârşesc.

Ca o roadă a pântecelui, Sfinţii, prin mişcarea Duhului, odrăslesc dogme părinteşti ale înfierii.
Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!

Prin Duhul Sfânt toate împreună îşi au fiinţa; că mai înainte de toate este Dumnezeu, Stăpânia tuturor, Lumina neapropiată, Viaţa tuturor.

Antifonul 3

Cei ce se tem de Domnul, căile vieţii aflând, acum şi pururea vor fi fericiţi cu slavă nestricată.

Împrejurul mesei tale, ca nişte odrasle văzând pe fiii tăi, bucură-te şi te veseleşte, începătorule al turmei, aducându-i pe aceştia lui Hristos!
Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!

În Duhul Sfânt este adânc de daruri, bogăţie de slavă, adâncime mare de judecăţi; că întocmai slăvit şi cinstit este cu Tatăl şi cu Fiul.

PREOTUL:  Înțelepciune! Să luăm aminte!

STRANA cântă: Prochimenul glasului 7 din Octoih

Scoală-Te, Doamne Dumnezeul meu, înalţă-se mâna Ta, nu uita pe săracii Tăi până în sfârşit! (Psalmul 9, 32)

Stih: Lăuda-Te-voi, Doamne, cu toată inima mea, spune-voi toate minunile Tale! (Psalmul 9, 1)

Scoală-Te, Doamne Dumnezeul meu, înalţă-se mâna Ta, nu uita pe săracii Tăi până în sfârşit!
Scoală-Te, Doamne Dumnezeul meu, înalţă-se mâna Ta, nu uita pe săracii Tăi până în sfârşit!
PREOTUL: Domnului să ne rugăm!
STRANA: Doamne, miluiește!
PREOTUL: Că sfânt eşti Dumnezeul nostru și întru Sfinți Te odihnești și Ție slavă înălțăm, Tatălui și Fiului și Sfântului Duh, acum și pururea și în vecii vecilor!
STRANA: Amin! Și cântă pe glasul 7: 

Toată suflarea să laude pe Domnul! (de două ori) 


Suflarea toată şi toată făptura să laude sfânt numele Domnului, pe Domnul!

PREOTUL: Şi pentru ca să ne învrednicim noi a asculta Sfânta Evanghelie, pe Domnul Dumnezeul nostru să-L rugăm!

STRANA: Doamne, miluieşte! (de trei ori)
PREOTUL: Înţelepciune! Drepţi! Să ascultăm Sfânta Evanghelie! Pace tuturor!

STRANA: Şi duhului tău!

PREOTUL: Din Sfânta Evanghelie de la Ioan, citire. 
STRANA, închinându-se: Slavă Ţie, Doamne, slavă Ţie!
PREOTUL: Să luăm aminte. Şi citeşte Evanghelia a Opta a Învierii, Ioan 20, 11-18:
În vremea aceea Maria stătea afară la uşa mormântului şi plângea; şi pe când plângea s-a aplecat să se uite în mormânt şi a văzut doi Îngeri în veşminte albe şezând, unul către cap şi altul către picioare, unde zăcuse trupul lui Iisus. Şi au zis către dânsa: Pentru ce plângi? Ea a răspuns: plâng că L-au luat pe Domnul şi nu ştiu unde L-au pus. Şi zicând acestea s-a întors şi a văzut pe Iisus stând, dar nu L-a cunoscut că este Iisus. A zis ei Iisus: Femeie, de ce plângi? Pe cine cauţi? Iar ea, gândind că este grădinarul, I-a zis: Doamne, de L-ai luat tu, spune-mi unde L-ai pus şi eu Îl voi lua. A zis Iisus către ea: Marie! Iar ea, întorcându-se, I-a zis evreieşte: Rabbuni, adică, Învăţătorule. Iisus i-a zis ei: Nu te atinge de Mine, că încă nu M-am suit la Tatăl Meu. Du-te la fraţii Mei şi le spune că Mă sui la Tatăl Meu şi la Tatăl vostru, la Dumnezeul Meu şi la Dumnezeul vostru. Şi a venit Maria Magdalena şi a vestit Ucenicilor că a văzut pe Domnul şi cele câte i-a spus ei.
STRANA: Slavă Ţie, Doamne, slavă Ţie! Și citeşte:
Învierea lui Hristos văzând, să ne închinăm Sfântului Domn Iisus, Celui singur fără de păcat! Crucii Tale ne închinăm, Hristoase, şi Sfântă Învierea Ta o lăudăm şi o slăvim! Că Tu eşti Dumnezeul nostru, afară de Tine pe altul nu ştim, numele Tău numim. Veniţi, toţi credincioşii, să ne închinăm Sfintei Învieri a lui Hristos, că, iată, a venit prin Cruce bucurie la toată lumea! Totdeauna binecuvântând pe Domnul, lăudăm Învierea Lui, că răstignire răbdând pentru noi, cu moartea pe moarte a stricat.
Psalmul 50
1. Miluieşte-mă, Dumnezeule, după mare mila Ta

2. și, după mulţimea îndurărilor Tale, şterge fărădelegea mea!

3. Spală-mă întru totul de fărădelegea mea şi de păcatul meu mă curăţeşte!

4. Că fărădelegea mea eu o cunosc şi păcatul meu înaintea mea este pururea.
5. Ţie Unuia am greşit şi rău înaintea Ta am făcut, aşa încât drept eşti Tu întru cuvintele Tale şi biruitor când vei judeca Tu.

6. Că, iată, întru fărădelegi m-am zămislit şi în păcate m-a născut maica mea.

7. Că, iată, adevărul ai iubit; cele nearătate şi cele ascunse ale înţelepciunii Tale mi-ai arătat mie.

8. Stropi-mă-vei cu isop şi mă voi curăţi; spăla-mă-vei, şi mai mult decât zăpada mă voi albi.

9. Auzului meu vei da bucurie şi veselie; bucura-se-vor oasele cele smerite.

10. Întoarce faţa Ta de către păcatele mele, şi toate fărădelegile mele şterge-le!

11. Inimă curată zideşte întru mine, Dumnezeule şi Duh drept înnoieşte întru cele dinăuntru ale mele!

12. Nu mă lepăda de la faţa Ta, şi Duhul Tău cel Sfânt nu-L lua de la mine!

13. Dă-mi iarăși bucuria mântuirii Tale, şi cu duh stăpânitor mă întăreşte!

14. Învăţa-voi pe cei fără de lege căile Tale, şi cei necredincioşi la Tine se vor întoarce.

15. Izbăveşte-mă de vărsarea de sânge, Dumnezeule, Dumnezeul mântuirii mele; bucura-se-va limba mea de dreptatea Ta!

16. Doamne, buzele mele vei deschide, şi gura mea va vesti lauda Ta.

17. Că, de ai fi voit jertfă, Ţi-aş fi dat; arderile de tot nu le vei binevoi.

18. Jertfa lui Dumnezeu: duhul umilit; inima înfrântă şi smerită Dumnezeu nu o va urgisi.

19. Fă bine, Doamne, întru bunăvoirea Ta, Sionului, şi să se zidească zidurile Ierusalimului!

20. Atunci vei binevoi jertfa dreptăţii, prinosul şi arderile de tot; atunci vor pune pe altarul Tău viţei.
Glasul 2
Slavă Tatălui şi Fiului şi Sfântului Duh!

Pentru rugăciunile Apostolilor Tăi, Milostive, curăţeşte mulţimea greşelilor noastre!

Şi acum şi pururea şi în vecii vecilor. Amin!

Pentru rugăciunile Născătoarei de Dumnezeu, Milostive, curăţeşte mulţimea greşelilor noastre!

Stihul - glasul 6
Miluieşte-ne, Dumnezeule, după mare mila Ta şi după mulţimea îndurărilor Tale, curăţeşte fărădelegile noastre! (Psalmul 50, 1-2)
Stihira - glasul 6
Înviind Iisus din mormânt, precum a zis mai înainte, ne-a dăruit nouă viaţă veşnică şi mare milă.

PREOTUL: Cu mila şi cu îndurările și cu iubirea de oameni ale Unuia născut Fiului Tău, cu care ești binecuvântat, împreună cu Preasfântul și bunul și de viață făcătorul Tău Duh, acum și pururea și în vecii vecilor!

STRANA: Amin!
Canoanele de rugăciune
pe 14: al Învierii, din Octoih, cu Irmosul, pe 4, al Născătoarei de Dumnezeu, din Octoih, pe 2,  al Sfântului Cuvios Ioanichie, pe 4 şi al Sfintei Cuvioase Muceniţe Paraschevi, pe 4; Catavasii: „Deschide-voi gura mea...“ 
Cântarea I
Canonul Învierii glasului 7 din Octoih

Irmos:

Cu voia Ta, Doamne, întru învârtoşarea pământului s-a schimbat firea apelor cea mai înainte lesne curgătoare; pentru aceasta, neudat trecând Israel cu picioarele, cântă Ţie cântare de biruinţă.


Stih: Slavă, Doamne, sfintei Învierii Tale!


Osânditu-s-a tirania morţii prin lemnul Crucii, cu moarte nedreaptă fiind osândit Tu, Doamne; pentru aceasta, domnul întunericului, nebiruindu-Te pe Tine, după dreptate a fost izgonit.


Stih: Slavă, Doamne, sfintei Învierii Tale!


Iadul, apropiindu-se de Tine şi cu dinţii neputând să sfărâme trupul Tău, fălcile şi-a zdrobit. Pentru aceasta, Mântuitorule, ai înviat a treia zi, dezlegând durerile morţii.


Stih: Preasfântă Născătoare de Dumnezeu, miluieşte-ne pe noi!


Dezlegatu-s-au durerile strămoaşei Eva, când scăpând de dureri, fără ispită bărbătească ai născut; pentru aceasta, lămurit ştiindu-te Născătoare de Dumnezeu preacurată, toţi te mărim.
Canonul Născătoarei de Dumnezeu al glasului 7, din Octoih
Stih: Preasfântă Născătoare de Dumnezeu, miluieşte-ne pe noi!

Fecioară, care ai născut Adâncul milostivirii, luminează sufletul meu cu strălucirea ta cea purtătoare de lumină, ca, după vrednicie, să laud adâncul minunilor tale.

Stih: Preasfântă Născătoare de Dumnezeu, miluieşte-ne pe noi!

Cuvântul, văzându-ne răniţi cu săgeata păcatului, ca un Binefăcător, S-a milostivit spre noi; pentru aceasta, S-a unit în chip de negrăit cu trupul cel din tine, Preacurată.
Canonul Sfântului Cuvios Ioanichie cel Nou
Stih: Sfinte Cuvioase Părinte Ioanichie, roagă-te lui Dumnezeu pentru noi!
Veniţi, toţi iubitorii de Hristos, să prăznuim pe unul dintre sihaştrii ţinuturilor muscelene, pe Ioanichie Sihastrul, cel ce s-a nevoit în peştera din Valea Chiliilor!
Stih: Sfinte Cuvioase Părinte Ioanichie, roagă-te lui Dumnezeu pentru noi!
Bucuraţi-vă, toţi fiii Bisericii neamului românesc, pentru că Schimonahul Ioanichie din Mănăstirea Cetăţuia - Negru Vodă a fost preaslăvit de Dumnezeu şi aşezat în Împărăţia Sa cea veşnică!
Stih: Preasfântă Treime, miluieşte-ne pe noi!

Preasfântă Treime, Dumnezeul nostru, pentru rugăciunile alesului Tău, Ioanichie, dăruiește pace lumii tale, precum și iertare de păcate celor ce prăznuiesc pomenirea lui cu dragoste!

Stih: Preasfântă Născătoare de Dumnezeu, miluieşte-ne pe noi!
Îndreptându-ne cu învăţăturile cele înţelepte ale Fiului tău, pe Stăpânia dumnezeiască cea Una şi în trei străluciri O slăvim, iar pe tine, pururea Fecioară, te fericim!

Canonul Sfintei Cuvioase Muceniţe Paraschevi

Stih: Sfântă Cuvioasă Muceniţă Paraschevi, roagă-te lui Dumnezeu pentru noi!

Cere să ni se dea har şi iertare de greşeli nouă, celor ce lăudăm pomenirea ta cea purtătoare de lumină, Muceniţă prealăudată Paraschevi, pururea pomenită, prin rugăciunile tale cele către Domnul!

Stih: Sfântă Cuvioasă Muceniţă Paraschevi, roagă-te lui Dumnezeu pentru noi!

Tu te-ai arătat frumuseţe Muceniţelor, că ai surpat măiestriile vrăjmaşului cu arma Crucii; şi, biruind cruzimea tiranilor prin chinuire, ai propovăduit credinţa cea cinstitoare de Dumnezeu.

Slavă Tatălui şi Fiului şi Sfântului Duh!
Tiranul cel cumplit, care se închina idolilor ciopliţi, a socotit că-ţi va slăbi tăria răbdării, Muceniţă, dar, cu înţeleptele tale cuvinte, a fost slăbită semeţia lui.
Şi acum şi pururea şi în vecii vecilor. Amin!
Din sângiurile tale cele curate Se naşte Cuvântul, Stăpână, luând trup însufleţit; şi pe noi, care am alunecat prin muşcarea înşelătorului, ne-a zidit din nou cu dumnezeiasca Lui putere.
Cântarea I (Catavasia) – glasul 4
Deschide-voi gura mea şi se va umplea de Duh, şi cuvânt răspunde-voi Împărătesei Maici, şi mă voi arăta luminat prăznuind, şi voi cânta minunile ei, bucurându-mă.
Cântarea a 3-a
Canonul Învierii glasului 7 din Octoih

Irmos:

Cel ce ai întărit din început cerurile cu cuvântul Tău cel atotputernic, Mântuitorule Doamne şi, cu Duhul cel atoatelucrător şi dumnezeiesc, toată puterea lor, întăreşte-mă pe piatra cea neclintită a mărturisirii Tale.


Stih: Slavă, Doamne, sfintei Învierii Tale!


Fiind Tu înălţat pe lemn, pentru noi durere ai răbdat de voie, milostive Mântuitorule, şi ai răbdat rană pricinuitoare de pace şi de mântuire credincioşilor, prin care, Bunule, toţi ne-am împăcat cu Părintele Tău.


Stih: Slavă, Doamne, sfintei Învierii Tale!


Tu, Hristoase, m-ai vindecat de rană pe mine, cel rănit la suflet de muşcarea balaurului, şi mi-ai arătat lumină mie, celui ce de demult zăceam în întuneric şi în stricăciune; că, prin Cruce pogorându-Te în iad, împreună cu Tine m-ai înviat.


Stih: Preasfântă Născătoare de Dumnezeu, miluieşte-ne pe noi!


Pentru rugăciunile Maicii Tale celei neispitite de bărbat, dă lumii pace, Mântuitorule, biruinţă binecredincioşilor creştini asupra celor potrivnici şi învredniceşte de strălucirea Ta cea de negrăit pe cei ce Te slăvesc pe Tine.
Canonul Născătoarei de Dumnezeu al glasului 7, din Octoih
Stih: Preasfântă Născătoare de Dumnezeu, miluieşte-ne pe noi!

Șarpele cel târâtor, amăgindu-mă cu pofta îndumnezeirii, m-a aruncat din Eden pe pământ; dar Cel milostiv şi din fire îndurător, îndurându-Se, m-a îndumnezeit, sălăşluindu-Se în pântecele tău, Maică-Fecioară, şi făcându-Se asemenea mie.

Stih: Preasfântă Născătoare de Dumnezeu, miluieşte-ne pe noi!

Binecuvântat este rodul pântecelui tău, Fecioară, Născătoare de Dumnezeu, bucuria tuturor; că ai născut cu adevărat bucurie la toată lumea şi veselie, care risipeşte întristarea păcatului, Mireasă a lui Dumnezeu.
Canonul Sfântului Cuvios Ioanichie cel Nou
Stih: Sfinte Cuvioase Părinte Ioanichie, roagă-te lui Dumnezeu pentru noi!
Având voinţa luminată de Duhul Sfânt şi mintea statornicită în puterea cea de sus, ai ajuns la nepătimire şi la desluşirea tainelor lui Dumnezeu.
Stih: Sfinte Cuvioase Părinte Ioanichie, roagă-te lui Dumnezeu pentru noi!
Năvălirile demonilor din războiul cel nevăzut le-ai surpat prin rugăciune şi post, care ţi-au devenit aripi ale sufletului atunci când Domnul te-a chemat la ceruri.
Stih: Sfinte Cuvioase Părinte Ioanichie, roagă-te lui Dumnezeu pentru noi!
Purtătorule de Dumnezeu, Ioanichie, ai strălucit mai mult decât toţi sihaştrii vremii tale, de aceea Dumnezeu, Cel în Treime lăudat, te-a preamărit.
Stih: Preasfântă Născătoare de Dumnezeu, miluieşte-ne pe noi!

Pe tine noi, toţi creştinii, te-am agonisit scăpare şi zid de apărare şi pe tine te mărim neîncetat, Maică preacurată.

Canonul Sfintei Cuvioase Muceniţe Paraschevi

Stih: Sfântă Cuvioasă Muceniţă Paraschevi, roagă-te lui Dumnezeu pentru noi!

Dumnezeiescul Duh întărea slăbiciunea ta şi a arătat-o luminată, închipuind foarte bine strălucirea sufletului tău curat.

Stih: Sfântă Cuvioasă Muceniţă Paraschevi, roagă-te lui Dumnezeu pentru noi!

Tu, Muceniţă a lui Hristos, fiind întărită de puterea lui Hristos, ca un diamant tare, ai răbdat bătăile fără milă cu vinele de bou.
Slavă Tatălui şi Fiului şi Sfântului Duh!
Pentru dragostea către Dumnezeu, tare ai răbdat în privelişte risipirea trupului şi chinurile cele amare şi nesuferite.

Şi acum şi pururea şi în vecii vecilor. Amin!
Singură tu, Maica lui Dumnezeu, te-ai făcut pricinuitoare bunătăţilor celor mai presus de fire, pentru cei de pe pământ. Pentru aceea, grăim ţie: Bucură-te!
Cântarea a 3-a (Catavasia) – glasul 4
Pe ai tăi cântăreţi, Născătoare de Dumnezeu, izvorul cel viu şi îndestulat, care s-au unit ceată duhovnicească, întărăşte-i şi, întru dumnezeiască mărirea ta, cununilor slavei învredniceşte-i! (... lung)
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!

PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!

PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Tu ești Dumnezeul nostru și Ție slavă înălțăm, Tatălui şi Fiului şiSfântului Duh, acum şi pururea şi în vecii vecilor!
STRANA: Amin!
Condacul Sfântului Cuvios Ioanichie cel Nou - glasul 8
Podobie: Apărătoare Doamnă...

Ca o floare de primăvară s-a deschis peştera din Valea Chiliilor, ca să dea rodul înmiresmat al moaştelor tale, Sfinte Cuvioase Ioanichie. Pentru aceea, muţumim lui Dumnezeu pentru darul dobândit, iar ţie îţi cântăm: Bucură-te, Părinte Cuvioase, podoaba sihaştrilor şi tămăduitorul bolnavilor!
Icos (se citeşte)
Mulţime de candele stau aprinse în locaşul care adăposteşte moaştele tale, Sfinte Ioanichie, ca să lumineze pe cei ce vin cu credinţă să se roage ţie. La lumina lor, mulţime de călugări şi credincioşi evlavioşi îţi cântă unele ca acestea: Bucură-te, Cuvioase preaslăvit de Dumnezeu în ceruri şi cinstit pe pământ de toţi românii! Bucură-te, candelă aprinsă din lumina Duhului Sfânt! Bucură-te, că ajuţi călugărilor râvnitori să sporească untdelemnul faptelor bune! Bucură-te, Părinte Cuvioase, podoaba sihaştrilor şi tămăduitorul bolnavilor!
Condacul Sfintei Cuvioase Muceniţe Paraschevi – glasul 4
Podobie: Arătatu-Te-ai astăzi lumii......

Biserica ta preacinstită ca o casă de doctorie însufleţită aflând-o toţi credincioşii, în ea cu mare glas te cinstim, Cuvioasă Muceniţă Paraschevi, mărită.
Icos (se citeşte)
Glasul Mirelui chemându-te ca pe o mireasă, te-a împodobit cu diadema nestricăciunii, de Dumnezeu înţelepţită, şi te-a numărat, după vrednicie, împreună cu purtătorii de chinuri şi cinstiţii Mucenici, alături de care veselindu-te, fă pomenire pentru cei ce săvârşesc sfântă prăznuirea ta şi se adună înăuntrul Bisericii tale; că stând de faţă acum în ea, din suflet îţi aducem cântări, Cuvioasă Muceniță Paraschevi, preamărită.
Sedealna Sfântului Cuvios Ioanichie cel Nou – glasul 5
Podobie: Pe Cuvântul cel împreună...
Crucea Domnului ridicând, înţelepte, lui Hristos I-ai şi urmat fără şovăire. Credinţa, nădejdea şi dragostea au fost virtuţile pe care le-ai împlinit şi care te-au purtat către asemănarea cu Dumnezeu, Căruia te rogi acum pentru mântuirea sufletelor noastre.
Slavă Tatălui şi Fiului şi Sfântului Duh!
Sedealna Sfintei Cuvioase Muceniţe Paraschevi – glasul 8
Podobie: Pe Înţelepciunea şi Cuvântul...

Din scutecele maicii tale ai fost dată lui Hristos şi, ca o Muceniţă, pururea ai bineplăcut Mântuitorului tuturor şi semeţiile tiranilor cu tărie le-ai călcat şi chinurile cu adevărat bărbăteşte le-ai răbdat. Pentru aceasta, Hristos, împodobindu-te cu cununi în chip slăvit, te-a adus în cămara de Mire cea cerească, Paraschevi, vrednică de laudă. Roagă-te lui Hristos Dumnezeu să dăruiască iertare de greşeli celor ce cu credinţă prăznuiesc sfântă pomenirea ta!
Şi acum şi pururea şi în vecii vecilor. Amin!
Sedealna Născătoarei de Dumnezeu – glasul 8
Podobie: Pe Înţelepciunea şi Cuvântul...
Ca pe o Fecioară, care singura între femei ai născut fără sămânţă pe Dumnezeu cu trup, toate neamurile omeneşti te fericim, că s-a sălăşluit în tine focul Dumnezeirii şi ca pe un prunc cu lapte L-ai hrănit pe Ziditorul şi Domnul. Pentru aceasta, neamul îngeresc şi omenesc, după vrednicie slăvim naşterea ta şi cu un glas grăim către tine: Roagă pe Hristos Dumnezeu să dăruiască iertare de greşeli celor ce se închină cu credinţă naşterii tale preasfinte!
Cântarea a 4-a
Canonul Învierii glasului 7 din Octoih
Irmos:

Auzit-am taina rânduielii Tale, Hristoase Dumnezeule, Cel ce nu ai părăsit sânurile părinteşti, şi pe pământ Te-ai pogorât, şi Te-ai preaslăvit, Unule Iubitorule de oameni.


Stih: Slavă, Doamne, sfintei Învierii Tale!


Spatele L-a dat spre bătăi, Cel ce S-a întrupat din Fecioară; greşind robul, a fost bătut Stăpânul cel nevinovat, dezlegând păcatele mele.


Stih: Slavă, Doamne, sfintei Învierii Tale!


Stând la judecată înaintea judecătorilor celor fără de lege, ca un vinovat este judecat şi cu mână de ţărână este lovit peste obraz Cel ce a zidit pe om şi judecă pământul cu dreptate, ca un Dumnezeu.


Stih: Preasfântă Născătoare de Dumnezeu, miluieşte-ne pe noi!

Ca o Maică adevărată a lui Dumnezeu, roagă-L pe Făcătorul şi Fiul tău, ceea ce eşti cu totul fără prihană, să mă îndrepteze la limanul mântuitor al voii Lui celei slăvite!
Canonul Născătoarei de Dumnezeu al glasului 7, din Octoih
Stih: Preasfântă Născătoare de Dumnezeu, miluieşte-ne pe noi!
Prealăudată, ceea ce te-ai arătat lui Dumnezeu aleasă întru totul şi bună, mai înainte de zidirea lumii, prin strălucirea revărsării tale de lumină, pe cei ce te laudă luminează-i!
Stih: Preasfântă Născătoare de Dumnezeu, miluieşte-ne pe noi!
Născut-ai oamenilor pe Dumnezeu cel întrupat din curate sângiurile tale, Curată, pe Cel ce izbăveşte de greşeli multe pe cei ce te laudă cu dragoste şi te cinstesc pe tine, Maică-Fecioară.
Canonul Sfântului Cuvios Ioanichie cel Nou
Stih: Sfinte Cuvioase Părinte Ioanichie, roagă-te lui Dumnezeu pentru noi!
Aşa precum Hristos, la plinirea vremii, a binevoit a Se naşte în peştera din Bethleem, aşa şi tu, Sfinte Ioanichie, ai coborât în peşteră ca să te înalţi întru Cel pe care L-ai iubit şi a cărui Cruce ai luat.
Stih: Sfinte Cuvioase Părinte Ioanichie, roagă-te lui Dumnezeu pentru noi!
Cu totul te-ai sfinţit lui Dumnezeu, minunate Părinte, prin El trăind şi pentru El murind, având nădejde că vei învia împreună cu El în slava cea negrăită a Împărăţiei celei de sus.
Stih: Sfinte Cuvioase Părinte Ioanichie, roagă-te lui Dumnezeu pentru noi!
Ştiindu-L pe Dumnezeu că este Făcător a toate câte sunt, Ocârmuitor cu totul înţelept şi cu adevărat de viaţă Dătător, Cuvioase Ioanichie, în toată viaţa ai cântat: Slavă, Ţie, Treime Sfântă, Ceea ce miluieşti făptura ta!
Stih: Preasfântă Născătoare de Dumnezeu, miluieşte-ne pe noi!
Pe Dumnezeu, Cel ce S-a întrupat din tine, Care neschimbat a rămas precum a fost şi de o Fiinţă cu Tatăl şi cu Duhul Sfânt, roagă-L, Preacurată Maică Fecioară, să ne dăruiască iertare de greşeli şi mântuire sufletelor!
Canonul Sfintei Cuvioase Muceniţe Paraschevi

Stih: Sfântă Cuvioasă Muceniţă Paraschevi, roagă-te lui Dumnezeu pentru noi!

Dobândind tămăduiri şi daruri şi vedenii, totdeauna izvorăşti daruri dumnezeieşti celor ce cu credinţă te cinstesc şi aleargă la biserica ta, mărită.

Stih: Sfântă Cuvioasă Muceniţă Paraschevi, roagă-te lui Dumnezeu pentru noi!

Neavând cu adevărat nicidecum prihană şi întinăciune, şi câştigând sfinţenie trupului, ai văzut Îngerii, cu care împreună grăiai: Slavă puterii Tale, Doamne!
Slavă Tatălui şi Fiului şi Sfântului Duh!
O, cât este de înfricoşător semnul zilei celei înfricoşătoare a mântuitoarei Pătimiri, care a fost înfăţişată ca într-o icoană în trup de femeie: Crucea şi trestia, cununa şi buretele.
Şi acum şi pururea şi în vecii vecilor. Amin!
Neispitită de nuntă ai născut, Fecioară, şi după naştere te-ai arătat iarăşi fecioară. Pentru aceea, cu glasuri neîncetate grăim către tine cu credinţă: Bucură-te, Stăpână!
Cântarea a 4-a (Catavasia) – glasul 4

Sfatul cel neurmat şi dumnezeiesc, al întrupării Tale celei de sus, celei din Fecioară, Prorocul Avacum avându-l în minte, a strigat: Slavă puterii Tale, Doamne!
Cântarea a 5-a
Canonul Învierii glasului 7 din Octoih
Irmos:
Noapte fără lună eşti, Hristoase, pentru cei necredincioşi, dar pentru cei credincioşi eşti Luminare, întru desfătarea dumnezeieştilor Tale cuvinte. Pentru aceasta, la Tine alerg din noapte şi laud Dumnezeirea Ta.


Stih: Slavă, Doamne, sfintei Învierii Tale!


Pentru robii Tăi ai fost vândut, Hristoase, şi ai răbdat lovire pricinuitoare de mântuire celor ce-Ţi cântă: La Tine alerg din noapte şi laud Dumnezeirea Ta.


Stih: Slavă, Doamne, sfintei Învierii Tale!


Cu puterea Ta cea dumnezeiască, Hristoase, prin slăbiciunea trupului pe cel tare l-ai doborât, şi pe mine biruitor al morţii m-ai arătat, Mântuitorule, prin Înviere.


Stih: Preasfântă Născătoare de Dumnezeu, miluieşte-ne pe noi!


Pe Dumnezeu L-ai născut întrupat din tine, Maică curată, cu dumnezeiască cuviinţă, Prealăudată; pentru că n-ai cunoscut pat bărbătesc, ci din Duhul Sfânt ai născut.
Canonul Născătoarei de Dumnezeu al glasului 7, din Octoih
Stih: Preasfântă Născătoare de Dumnezeu, miluieşte-ne pe noi!

Văzând Iacob scară întărită spre înălţime, a înţeles în taină chipul tău, al celei neispitite de nuntă; că prin tine Dumnezeu cu oamenii S-a unit, preacurată Stăpână.

Stih: Preasfântă Născătoare de Dumnezeu, miluieşte-ne pe noi!

Izbăvire veşnică aflând acum prin tine, Fecioară, cu osârdie strigăm către tine: Bucură-te, Mireasă dumnezeiască! Şi, de lumina ta bucurându-ne, Prealăudată, cu cântări te mărim.
Canonul Sfântului Cuvios Ioanichie cel Nou
Stih: Sfinte Cuvioase Părinte Ioanichie, roagă-te lui Dumnezeu pentru noi!
Precum cerbul care caută să se adape din izvoarele răcoroase ale munţilor, aşa şi tu, Părinte, în toată viaţa ai dorit să nu te depărtezi de izvorul cel pururea curgător al învăţăturilor lui Hristos.
Stih: Sfinte Cuvioase Părinte Ioanichie, roagă-te lui Dumnezeu pentru noi!
Precum a stat Ilie oarecând în peşteră, pentru a se pregăti de Arătarea lui Dumnezeu în Horeb, aşa şi tu, Cuvioase Ioanichie, în peşteră te-ai pregătit să te întâlneşti cu Hristos în Împărăţia inimii.
Stih: Sfinte Cuvioase Părinte Ioanichie, roagă-te lui Dumnezeu pentru noi!
După îndelungi osteneli şi chinuri, când Dumnezeu a voit, te-a mutat din viaţa aceasta la cea veşnică, unde Hristos S-a recunoscut în chipul tău şi-n faptele pe care le-ai făcut spre slava Sa.
Stih: Preasfântă Născătoare de Dumnezeu, miluieşte-ne pe noi!
Cei ce te avem zid de apărare şi cu ocrotirea ta suntem înconjuraţi, care ne lăudăm cu dumnezeiasca ta mărire, pe tine te fericim, că tu, Preasfântă, izvorăşti sufletelor noastre bucurie negrăită.

Canonul Sfintei Cuvioase Muceniţe Paraschevi

Stih: Sfântă Cuvioasă Muceniţă Paraschevi, roagă-te lui Dumnezeu pentru noi!

Luptatu-te-ai, cinstită, şi ai omorât pe tiranul, vestind înţelepţeşte pe Hristos, prin cuvinte preaînţelepte, înaintea scaunelor de judecată.

Stih: Sfântă Cuvioasă Muceniţă Paraschevi, roagă-te lui Dumnezeu pentru noi!

Având minte întărită cu gând nespăimântat, ai ruşinat toate chipurile de închinăciune la idoli, prin dovezile Scripturilor.
Slavă Tatălui şi Fiului şi Sfântului Duh!
Învrednicitu-te-ai de sălăşluirea cea înţelegătoare şi de cămara cea de Mire, dănţuind dumnezeieşte împreună cu fecioarele cele înţelepte, Paraschevi, pururea pomenită.

Şi acum şi pururea şi în vecii vecilor. Amin!
Pe tine te punem înainte armă nebiruită împotriva vrăjmaşilor; pe tine te avem întărire şi nădejde mântuirii noastre, Mireasă a lui Dumnezeu.
Cântarea a 5-a (Catavasia) – glasul 4

Spăimântatu-s-au toate de dumnezeiască slava ta; că tu, Fecioară neispitită de nuntă, ai avut în pântece pe Dumnezeu cel peste toate şi ai născut pe Fiul cel fără de ani, Cel ce dăruieşte pace tuturor celor ce te laudă pe tine.
Cântarea a 6-a
Canonul Învierii glasului 7 din Octoih
Irmos:
Cel ce înot în valul grijilor lumeşti şi sunt înecat de păcatele cele înotătoare împreună cu mine, şi la fiara cea pierzătoare de suflet sunt aruncat ca Iona, strig Ţie, Hristoase: Scoate-mă din adâncul cel purtător de moarte.


Stih: Slavă, Doamne, sfintei Învierii Tale!


Adusu-şi-au aminte de Tine sufletele drepţilor cele încuiate şi lăsate în iad, şi de la Tine cereau mântuirea, pe care prin Cruce ai dat-o, Hristoase, celor de dedesubt, venind ca un Milostiv.


Stih: Slavă, Doamne, sfintei Învierii Tale!


Ceata apostolilor deznădăjduise să mai privească spre casa Ta cea însufleţită şi nefăcută de mâini, care fusese dărâmată prin Pătimiri; dar, închinându-se, mai presus de nădejde pretutindeni Te-au propovăduit înviat.


Stih: Preasfântă Născătoare de Dumnezeu, miluieşte-ne pe noi!


Cine dintre oameni va putea să tâlcuiască chipul naşterii tale celei negrăite pentru noi, ceea ce eşti cu totul fără prihană, dumnezeiască Fecioară-Mireasă? Că Dumnezeu-Cuvântul cel necuprins, unindu-Se cu tine, trup din tine S-a făcut.
Canonul Născătoarei de Dumnezeu al glasului 7, din Octoih
Stih: Preasfântă Născătoare de Dumnezeu, miluieşte-ne pe noi!
Închipuirile Legii şi prevestirile prorocilor te-au vestit mai dinainte, Curată, pe tine, care aveai să naşti pe Făcătorul de bine a toată zidirea, pe Cel ce în multe feluri şi în multe chipuri a făcut bine celor ce te laudă cu credinţă.

Stih: Preasfântă Născătoare de Dumnezeu, miluieşte-ne pe noi!
Pe Adam cel întâi-zidit, care prin viclenia ucigătorului de oameni, fusese alungat de demult din dumnezeiasca desfătare a raiului, tu, cea neispitită de nuntă, iarăşi l-ai întors, născând pe Cel ce ne-a izbăvit pe noi de călcarea poruncii.
Canonul Sfântului Cuvios Ioanichie cel Nou
Stih: Sfinte Cuvioase Părinte Ioanichie, roagă-te lui Dumnezeu pentru noi!
Ca o comoară ascunsă în pământ, au rămas multe veacuri sfintele tale moaşte, în peştera în care te-ai nevoit până ce Dumnezeu a voit să le arate poporului binecredincios, spre întărirea lui întru credinţă.
Stih: Sfinte Cuvioase Părinte Ioanichie, roagă-te lui Dumnezeu pentru noi!
Mare bucurie au avut cei ce au fost rânduiţi de Dumnezeu să scoată din peşteră preacuratele tale moaşte, Sfinte Ioanichie, şi au dat slavă lui Hristos pentru darul primit, iar noi îţi mulţumim pentru binefacerile pe care le primim de la tine.
Stih: Preasfântă Treime, miluieşte-ne pe noi!
Înalţă şi mintea noastră, a robilor Tăi, Dumnezeule, Cel ce eşti închinat în trei Ipostasuri, cum ai înălţat spre cele cereşti mintea smeritului tău slujitor, Ioanichie Schimonahul din peştera Văii Chiliilor!
Canonul Sfintei Cuvioase Muceniţe Paraschevi

Stih: Sfântă Cuvioasă Muceniţă Paraschevi, roagă-te lui Dumnezeu pentru noi!

Lespedea cea mare pusă pe pieptul tău, mărită Muceniţă, şi piroanele înfipte în mâinile tale, îndată le-a zdrobit Stăpânul, cu dumnezeiasca Sa putere, prin venirea îngerului.

Stih: Sfântă Cuvioasă Muceniţă Paraschevi, roagă-te lui Dumnezeu pentru noi!

Ca pe întâia Muceniţă Tecla, şi pe tine te mărim, că tuturor ai propovăduit şi pe mulţi i-ai luminat prin dumnezeiescul cuvânt, şi ai îndreptat pe necredincioşi către credinţa cea dumnezeiască.

Slavă Tatălui şi Fiului şi Sfântului Duh!
Se revărsa din buzele tale adunarea cea curgătoare de mir a dumnezeieştilor dogme, şi lămurit învăţai pe toţi cunoştinţa lor, Paraschevi, podoaba Mucenicilor.
Şi acum şi pururea şi în vecii vecilor. Amin!
O, minune mai nouă decât toate minunile; că Fecioara, fără ispită bărbătească, luând în pântece pe Cel ce cuprinde toate, L-a încăput fără de strâmtorare.
Cântarea a 6-a (Catavasia) – glasul 4
Înţelepţii de Dumnezeu, care faceţi acest praznic dumnezeiesc şi cu totul cinstit, al Maicii lui Dumnezeu, veniţi să batem din palme, slăvind pe Dumnezeu, Cel ce S-a născut din dânsa. (... lung)
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că Tu eşti Împăratul păcii şi Mântuitorul sufletelor noastre şi Ţie slavă înălţăm: Tatălui şi Fiului şi Sfântului Duh, acum şi pururea şi în vecii vecilor!
STRANA: Amin!
Condacul Învierii glasului 7 din Octoih

Nu va mai putea stăpânia morţii cu puterea să ţină pe oameni, că Hristos s-a pogorât, sfărâmând şi stricând puterile ei. Legat este iadul. Prorocii cu un glas se bucură, zicând celor ce erau în credinţă: Sosit-a Mântuitorul. Ieşiţi, credincioşilor, la Înviere!
Icosul Învierii glasului 7 (se citește)

Tremurat-au cele de dedesubt astăzi, iadul şi moartea, de Unul din Treime; pământul s-a cutremurat, iar portarii iadului, văzându-Te, s-au înspăimântat; iar zidirea toată, cu Prorocii bucurându-se, cântă Ţie cântare de biruinţă, Izbăvitorul nostru Dumnezeu, Cel ce ai dezlegat acum puterea morţii. Să strigăm către Adam şi celor din Adam: Hristos pe acesta l-a adus iarăși în rai; ieşiţi, credincioşilor, la Înviere!
Sinaxar
În această zi pomenirea Sfântului Cuvios Ioanichie cel Nou de la Muscel, a Sfântului Sfinţitului Mucenic Ermolae şi a celor împreună cu el, Ermip şi Ermocrat, a Sfintei Cuvioase Mucenițe Paraschevi din Roma, a Cuvioasei Oreozila, care de sabie s-a săvârşit, a Cuviosului Ignatie Stironitul, care în pace s-a săvârşit, a Sfântului Mucenic Apion, care de sabie s-a săvârşit, a Sfintei Mucenițe Ierusalima, care de sabie s-a săvârşit şi a târnosirii bisericii Arhanghelului Gavriil de cealaltă parte de Haldes. Pentru ale lor sfinte rugăciuni, Doamne, miluieşte-ne şi ne mântuieşte pe noi! Amin!
Cântarea a 7-a
Canonul Învierii glasului 7 din Octoih
Irmos:
Cuptorul cel ce ardea cu foc de demult, tinerii l-au arătat izvorâtor de rouă, lăudând pe unul Dumnezeu şi zicând: Cel preaînălţat, Dumnezeul părinţilor şi preaslăvit.


Stih: Slavă, Doamne, sfintei Învierii Tale!


Prin lemn Adam s-a omorât de voie, neascultare făcând; însă, prin ascultarea lui Hristos, iarăşi s-a înnoit, că pentru mine S-a răstignit Fiul cel slăvit al lui Dumnezeu.


Stih: Slavă, Doamne, sfintei Învierii Tale!


Pe Tine, Hristoase, Cel ce ai înviat din mormânt, toată zidirea Te laudă; că Tu le-ai înflorit celor din iad viaţă, morţilor înviere, celor din întuneric lumină, Cel ce eşti preaslăvit.


Stih: Preasfântă Născătoare de Dumnezeu, miluieşte-ne pe noi!


Bucură-te, fiica lui Adam celui căzut; bucură-te, singura lui Dumnezeu mireasă; bucură-te, cea prin care stricăciunea a fost îndepărtată, pentru că ai născut pe Dumnezeu, pe Care roagă-L, Curată, să ne mântuim noi toţi.
Canonul Născătoarei de Dumnezeu al glasului 7, din Octoih
Stih: Preasfântă Născătoare de Dumnezeu, miluieşte-ne pe noi!

Pe tine, Fecioară, care ţi-ai agonisit podoabă în multe feluri aurită, te-a iubit Ziditorul tău şi Domnul cel preaînălţat, Dumnezeul părinţilor şi preaslăvit.

Stih: Preasfântă Născătoare de Dumnezeu, miluieşte-ne pe noi!
S-a curăţit de demult Isaia, când a primit cărbunele, văzând în chip tainic pe Cel născut din tine, pe Dumnezeul părinţilor, Cel preaînălţat şi preaslăvit!
Canonul Sfântului Cuvios Ioanichie cel Nou
Stih: Sfinte Cuvioase Părinte Ioanichie, roagă-te lui Dumnezeu pentru noi!
Deşi ai trăit în Munţii Carpaţi, departe de lume, totuşi pilda vieţii tale a luminat minţile celor ce cântă cu fierbinte credinţă şi cu dragoste: Binecuvântat eşti, Dumnezeul părinţilor noştri!
Stih: Sfinte Cuvioase Părinte Ioanichie, roagă-te lui Dumnezeu pentru noi!
Umplutu-s-a de lumină mănăstirea care adăposteşte sfintele tale moaşte şi întăreşte duhovniceşte obştea care cântă cu credinţă: Binecuvântat eşti, Dumnezeul părinţilor noştri!
Stih: Preasfântă Treime, miluieşte-ne pe noi!
Când bunul Dumnezeu, Cel în Treime lăudat, a voit să scoată din adâncul pământului sfintele tale moaşte, poporul a cântat din adâncul inimii: Dumnezeul părinţilor noştri, binecuvântat eşti!

Stih: Preasfântă Născătoare de Dumnezeu, miluieşte-ne pe noi!

Cuvântule, Cel ce eşti după fiinţă nevăzut şi atotlucrător, Te-ai arătat oamenilor Om din curata Maica Ta, Născătoarea de Dumnezeu, chemând pe om la împărtăşirea dumnezeirii Tale.
Canonul Sfintei Cuvioase Muceniţe Paraschevi

Stih: Sfântă Cuvioasă Muceniţă Paraschevi, roagă-te lui Dumnezeu pentru noi!

Tu, Muceniţă, fiind păzită de Domnul, înaintea judecăţii păgânilor, cu tărie ai răbdat când îţi ardeau subţiorile şi cântai, zicând: Binecuvântat eşti Dumnezeul meu şi Domnul!


Stih: Sfântă Cuvioasă Muceniţă Paraschevi, roagă-te lui Dumnezeu pentru noi!

Focul nearzându-te pe tine nicidecum, a ars pe cei fără de lege, fecioară; căci pe tine te-a păzit Hristos nevătămată, precum odinioară, cu mână puternică, i-a ferit de focul cel îngrozitor pe tinerii cei fără frică.

Slavă Tatălui şi Fiului şi Sfântului Duh!
Idolii, care cu adevărat n-au zidit cerul şi pământul, să piară! grăiai; şi propovăduiai că Hristos Domnul este Ziditorul tuturor.
Şi acum şi pururea şi în vecii vecilor. Amin!
Ceea ce eşti lăcaş sfinţit dumnezeiesc al Celui Preaînalt, bucură-te, că prin tine s-a dat bucuria, Născătoare de Dumnezeu, celor ce cântă: Binecuvântată eşti tu între femei, ceea ce eşti cu totul fără prihană, Stăpână!
Cântarea a 7-a (Catavasia) – glasul 4
N-au slujit făpturii înţelepţii de Dumnezeu, ci numai Făcătorului; ci groaza focului bărbăteşte înfruntând-o, se bucurau, cântând: Prealăudate Dumnezeul Părinţilor noştri şi Doamne, bine eşti cuvântat!
Cântarea a 8-a
Canonul Învierii glasului 7 din Octoih
Irmos:

Rugul cel nears unindu-se cu focul în Sinai, pe Dumnezeu cunoscut L-a făcut lui Moise, celui zăbavnic la limbă şi gângav; şi pe cei trei tineri, iubirea de Dumnezeu i-a arătat cântăreţi nebiruiţi de foc. Toate lucrurile Domnului lăudaţi pe Domnul şi-L preaînălţaţi întru toţi vecii!


Stih: Slavă, Doamne, sfintei Învierii Tale!


Preacuratul Miel cuvântător, fiind junghiat pentru lume, a pus capăt jertfelor celor după Lege şi, ca un Dumnezeu fără de greşeală, a curăţit-o pe aceasta, care strigă pururea: Toate lucrurile Domnului lăudaţi pe Domnul şi-L preaînălţaţi întru toţi vecii!


Stih: Slavă, Doamne, sfintei Învierii Tale!


Nefiind fără de stricăciune mai înainte de Pătimire, trupul nostru, cel luat de Făcătorul, după Pătimire şi după Înviere neatins de stricăciune s-a făcut, şi înnoieşte pe cei muritori, care strigă: Toate lucrurile Domnului lăudaţi pe Domnul şi-L preaînălţaţi întru toţi vecii!


Stih: Preasfântă Născătoare de Dumnezeu, miluieşte-ne pe noi!


Curăţia şi neprihănirea ta, Fecioară, au curăţit spurcăciunea şi păcătoşenia lumii şi te-au făcut pricină a împăcării noastre cu Dumnezeu, Preacurată. Pentru aceasta, Fecioară, toţi te binecuvântăm şi te preaînălţam întru toţi vecii.
Canonul Născătoarei de Dumnezeu al glasului 7, din Octoih
Stih: Preasfântă Născătoare de Dumnezeu, miluieşte-ne pe noi!

Prin strălucirea naşterii tale, cu minunată cuviinţă lumea ai luminat, Născătoare de Dumnezeu; că în braţele tale ai purtat pe Cel cu adevărat Dumnezeu, Care luminează pe credincioşii care strigă pururea: Toate lucrurile Domnului, lăudaţi pe Domnul şi-L preaînălţaţi întru toţi vecii!

Stih: Preasfântă Născătoare de Dumnezeu, miluieşte-ne pe noi!

Cu dreaptă credinţă lăudăm pântecele tău, Curată, care a încăput în chip de negrăit pe Dumnezeu întrupat, Cel ce a dat lumina dumnezeieştii cunoştinţe tuturor credincioşilor, care strigă pururea: Toate lucrurile Domnului, lăudaţi pe Domnul şi-L preaînălţaţi întru toţi vecii!
Canonul Sfântului Cuvios Ioanichie cel Nou
Stih: Sfinte Cuvioase Părinte Ioanichie, roagă-te lui Dumnezeu pentru noi!
Ioanichie prealăudate, podoaba cea sfântă a argeşenilor şi muscelenilor, ocroteşte ţinutul în care te-ai nevoit întru Domnul şi învaţă toată suflarea să cânte: Preoţi, lăudaţi, popoare, preaînălţaţi pe Hristos întru toţi vecii!
Stih: Sfinte Cuvioase Părinte Ioanichie, roagă-te lui Dumnezeu pentru noi!
Înălţându-te la starea bărbatului desăvârşit, ai lăsat moştenire prin harul lui Dumnezeu sfintele tale moaşte, din care izvorăsc tămăduiri celor ce cântă: Preoţi, lăudaţi, popoare, preaînălţaţi pe Hristos întru toţi vecii!
Stih: Preasfântă Treime, miluieşte-ne pe noi!
Treime nedespărţită, Unime neamestecată, izbăveşte-ne de patimile cele de multe feluri şi ne ridică din nevoi şi din necazuri, pentru rugăciunile plăcutului tău prieten şi casnic, Ioanichie cel minunat!
Stih: Preasfântă Născătoare de Dumnezeu, miluieşte-ne pe noi!

Ceea ce eşti mai presus decât toate făpturile, Născătoare de Dumnezeu, roagă-te Fiului tău şi Dumnezeului nostru să ne mântuim din toate chinurile, noi, cei ce te cinstim cu adevărată dragoste!
Canonul Sfintei Cuvioase Muceniţe Paraschevi

Stih: Sfântă Cuvioasă Muceniţă Paraschevi, roagă-te lui Dumnezeu pentru noi!

Pe cei ce nu erau dumnezei, ci mincinoase năluciri ale demonilor, i-ai vădit, Muceniţă, şi i-ai surpat de tot la pământ şi desăvârşit i-ai zdrobit, neîncetat cu bucurie lui Hristos cântând: Binecuvântaţi, toate lucrurile Domnului, pe Domnul!


Stih: Sfântă Cuvioasă Muceniţă Paraschevi, roagă-te lui Dumnezeu pentru noi!

Cu intrarea ta, curată, în templu, s-a cutremurat templul şi a căzut la pământ zeul Apolo, şi s-au surpat idolii, cu lucrarea preacinstitei Cruci, de care tăinuit fiind îngrădită, cu multă îndrăzneală grăiai: Binecuvântaţi, toate făpturile, pe Domnul şi-L preaînălţaţi întru toţi vecii!
Binecuvântăm pe Tatăl şi pe Fiul şi pe Sfântul Duh, Domnul!
Rănindu-se de frumuseţea şi de dragostea Ta, Hristoase, curata Paraschevi a suferit arderea focului, grăind: La mireasma dumnezeiescului Tău mir neîncetat voi alerga, acum cu tărie chinuindu-mă pentru Tine şi binecuvântând dumnezeiescul Tău nume.

Şi acum şi pururea şi în vecii vecilor. Amin!
Numai tu din toate neamurile, Fecioară curată, te-ai arătat Maică lui Dumnezeu. Tu te-ai făcut lăcaş Dumnezeirii, ceea ce eşti fără prihană, nefiind arsă de focul Luminii celei neapropiate. Pentru aceea, toţi te binecuvântăm, Marie, Mireasă a lui Dumnezeu.
Cântarea a 8-a (Catavasia) - glasul 8
Stih: Să lăudăm, bine să cuvântăm şi să ne închinăm Domnului cântându-I şi preaînălţăndu-L întru toţi vecii!

Pe tinerii cei binecredincioşi în cuptor, naşterea Născătoarei de Dumnezeu i-a mântuit, atunci fiind închipuită, iar acum, fiind plinită, pe toată lumea ridică să cânte: Pe Domnul, lucrurile lăudaţi-L şi-L preaînălţaţi întru toţi vecii! (...lung)
PREOTUL: Pe Născătoarea de Dumnezeu și Maica Luminii întru cântări cinstind-o, să o slăvim!
STRANA cântă pe glasul Catavasiilor:

Cântarea Maicii Domnului - glasul 4
Stih 1: Mărește, sufletul meu pe Domnul şi s-a bucurat duhul meu de Dumnezeu, Mântuitorul meu!

După fiecare Stih se cântă: Ceea ce eşti mai cinstită decât Heruvimii şi mai slăvită fără de asemănare decât Serafimii, care, fără stricăciune pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim!

Stih 2: Că a căutat spre smerenia roabei Sale, că, iată, de acum mă vor ferici toate neamurile.

Stih 3: Că mi-a făcut mie mărire Cel puternic, și sfânt este numele Lui şi mila Lui în neam și în neam, spre cei ce se tem de El.

Stih 4: Făcut-a tărie cu braţul Său Domnul, risipit-a pe cei mândri cu cugetul inimii lor.

Stih 5: Pogorât-a pe cei puternici de pe scaune şi a înălţat pe cei smeriţi, pe cei flămânzi i-a umplut de bunătăţi şi pe cei bogaţi i-a scos afară deşerţi.

Stih 6: A sprijinit pe Israel, sluga Sa, ca să pomenească mila, precum a grăit către părinţii noştri, lui Avraam şi seminţiei lui până în veac.

Ceea ce eşti mai cinstită decât Heruvimii şi mai slăvită fără de asemănare decât Serafimii, care, fără stricăciune pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim!
Cântarea a 9-a
Canonul Învierii glasului 7 din Octoih
Irmos:

Ceea ce nu prin ispitirea stricăciunii ai purtat în pântece şi Cuvântului celui întru tot meşter, trup I-ai împrumutat, Maică neispitită de bărbat, Fecioară, Născătoare de Dumnezeu, lăcaşul Celui neîncăput, încăperea Făcătorului tău celui nemărginit, pe tine te mărim.


Stih: Slavă, Doamne, sfintei Învierii Tale!


Toţi cei ce aveţi credinţe greşite, punând pe seama Dumnezeirii patimi, astupaţi-vă gurile; că pe Domnul slavei, Cel răstignit cu trupul, dar de nerăstignit cu firea cea dumnezeiască, Îl slăvim ca pe Unul în două firi.


Stih: Slavă, Doamne, sfintei Învierii Tale!


Cei ce aţi lepădat învierea trupurilor, la mormântul lui Hristos venind, învăţaţi-vă că trupul Dătătorului de viaţă a murit şi iarăşi s-a sculat, spre încredinţarea învierii celei de apoi, pe care o nădăjduim.


Stih: Preasfântă Treime, miluieşte-ne pe noi!


Cinstind nu o Treime a dumnezeirilor, ci a feţelor, şi nu o Unime a Feţelor, ci a Dumnezeirii, osândim pe cei ce o despart pe Aceasta şi osândim iarăşi pe cei ce îndrăznesc a face amestecare împotriva Acesteia, pe Care O slăvim.

Canonul Născătoarei de Dumnezeu al glasului 7, din Octoih
Stih: Preasfântă Născătoare de Dumnezeu, miluieşte-ne pe noi!

Arătatu-te-ai nouă pricinuitoare de bucurie veşnică şi de veselie, curată pururea-Fecioară, care ai purtat în pântece pe Izbăvitorul, Cel ce mântuieşte cu adevărul şi cu Duhul cel dumnezeiesc, pe cei ce-L cinstesc ca pe un Dumnezeu.

Stih: Preasfântă Născătoare de Dumnezeu, miluieşte-ne pe noi!

Psalmistul David, strămoşul tău, Preacurată, te numeşte chivot al dumnezeieştii sfinţenii, pe tine, care mai presus de fire ai încăput pe Dumnezeu Cel ce şade în sânurile părinteşti; pe Care credincioşii Îl slăvim neîncetat.
Canonul Sfântului Cuvios Ioanichie cel Nou
Stih: Sfinte Cuvioase Părinte Ioanichie, roagă-te lui Dumnezeu pentru noi!
Cel ce eşti pururea rugător pentru neamul românesc, Sfinte Ioanichie, fă să sporească în credinţă fiii Bisericii noastre dreptmăritoare şi revarsă pacea lui Hristos în ţara în care te-ai născut!
Stih: Sfinte Cuvioase Părinte Ioanichie, roagă-te lui Dumnezeu pentru noi!
Izbăveşte de necazuri şi tămăduieşte bolile tuturor celor ce se închină cu credinţă sfintelor tale moaşte, Cuvioase Părinte Ioanichie!
Stih: Preasfântă Treime, miluieşte-ne pe noi!
Înalţă mintea noastră către Tine şi luminează-ne cu strălucirile harului Tău, Părinte şi Cuvântule şi Mângâietorule, aşa cum ai înălţat şi ai luminat pe cel de un neam cu noi şi de o credinţă, pe Cuviosul Ioanichie mult nevoitorul!
Stih: Preasfântă Născătoare de Dumnezeu, miluieşte-ne pe noi!

De bucurie şi veselie umple-mă, Fecioară, ceea ce ai primit pricina bucuriei, că tu ai izvorât tuturor pe Hristos, Bucuria, Pacea şi Lumina lumii!
Canonul Sfintei Cuvioase Muceniţe Paraschevi

Stih: Sfântă Cuvioasă Muceniţă Paraschevi, roagă-te lui Dumnezeu pentru noi!

Ai schimbat viaţa cea vremelnică şi trecătoare, cu cea veşnică, Muceniţă cugetătoare de Dumnezeu, sârguindu-te arătat a vedea frumuseţea neasemănată a Mirelui tău. Pentru aceea, ai dobândit cununi nepieritoare, frumoasă fecioară.

Stih: Sfântă Cuvioasă Muceniţă Paraschevi, roagă-te lui Dumnezeu pentru noi!

Auzind glas dumnezeiesc din cer, care adeverea împlinirea cererilor tale, Paraschevi, şi cu osârdie săvârşindu-ţi călătoria şi tăindu-ţi-se capul cel de multă cinste, ai alergat către Însuşi Dumnezeu, cinstită Muceniţă.
Slavă Tatălui şi Fiului şi Sfântului Duh!
Sfântă Paraschevi, cere de la Hristos să dăruiască biruinţă împotriva vrăjmaşilor tuturor celor ce cu credinţă fierbinte aleargă la dumnezeiasca ta biserică, iertare de greşeli şi izbăvire de cele rele!
Şi acum şi pururea şi în vecii vecilor. Amin!
Arătatu-te-ai mai presus decât Heruvimii şi mai înaltă decât cerurile, preacurată Fecioară Marie; că ai născut pe Îngerul sfatului celui mare, pe Cel împreună fără de început cu Tatăl, Care va veni ca Judecător al tuturor.
Preasfântă Născătoare de Dumnezeu, miluieşte-ne pe noi!
Cântarea a 9-a (Catavasia) – glasul 4
Tot neamul pământesc să salte cu duhul, fiind luminat; şi să prăznuiască firea minţilor celor fără de trup, cinstind sfânta prăznuire a Maicii lui Dumnezeu, şi să strige: Bucură-te, preafericită Născătoare de Dumnezeu, curată, pururea  Fecioară! (...lung)
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că pe Tine Te laudă toate Puterile cereşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!
STRANA: Amin! Apoi, de obicei pe glasul al 2-lea:
Sfânt este Domnul Dumnezeul nostru! (de trei ori)
Înălţaţi pe Domnul Dumnezeul nostru şi vă închinaţi aşternutului picioarelor Lui (o închinăciune), că sfânt este!
Luminândele

Luminânda a 8-a, a Învierii - glasul 2
Doi îngeri văzând înăuntrul mormântului, Maria s-a spăimîntat; și pe Hristos necunoscându-L, ca pe un grădinar Îl întreba: Doamne, unde ai pus trupul Iisusului meu? Și cunoscându-L, după vorbire, că era Însuși Mîntuitorul, a auzit: Nu te atinge de Mine! La Tatăl Mă duc, spune fraților mei!

Luminânda Sfântului Cuvios Ioanichie cel Nou – glasul 3
Podobie: Cu Duhul în biserică...
Întru lumina Duhului Sfânt, ai trăit faptele credinţei în adâncul peşterii, Părinte Ioanichie, până ce ai ajuns la Împărăţia lui Hristos, de unde trimite-ne şi nouă, celor din întunericul necunoştinţei, lumină călăuzitoare spre bucuria cea de-a pururea!
Slavă Tatălui şi Fiului şi Sfântului Duh!

Luminânda Sfintei Cuvioase Muceniţe Paraschevi – glasul 2
Podobie: Femei, auziţi glas...
Întărindu-te, frumoasă fecioară, cu Crucea Domnului tău, ai risipit semeţia tiranilor, vitejeşte chinuindu-te, Muceniță, şi ai primit de la Hristos daruri de biruinţă, preaînţeleaptă Paraschevi, preaminunată, rugându-te pentru noi, cei ce cu dragoste te cinstim.
Şi acum şi pururea şi în vecii vecilor. Amin!
Luminânda a opta, a Născătoarei de Dumnezeu, a Învierii – glasul 2

Pe Unul din Treime L-ai născut, Fecioară, în chip de negrăit, îndoit în fire fiind și îndoit în lucrare și unul în persoană; deci, pe Acesta roagă-l pururea, pentru cei ce se închină ție cu credință, ca să fie izbăviți de toată asuprirea vrăjmașului! Că toți acum la tine scăpăm, Stăpână de Dumnezeu Născătoare.
Laudele
Stihirile Laudelor Învierii glasului 7 din Octoih
Stih:
Toată suflarea să laude pe Domnul! Lăudaţi pe Domnul din ceruri, lăudaţi-L pe El întru cele înalte! Ţie se cuvine cântare, Dumnezeule. (Psalmul 148, 1)

Stih:
Lăudaţi-L pe El toţi îngerii Lui, lăudaţi-L pe El toate puterile Lui! Ţie se cuvine cântare, Dumnezeule. (Psalmul 148, 2)


Stih: Ca să facă între dânşii judecată scrisă; slava aceasta este a tuturor cuvioșilor săi. (Psalmul 149, 9)


Înviat-a Hristos din morţi, dezlegând legăturile morţii. Binevesteşte, pământule, bucurie mare! Lăudaţi ceruri slava lui Dumnezeu!

Stih: Lăudaţi pe Dumnezeu întru Sfinţii Lui, lăudaţi-L pe El întru tăria puterii Lui! (Psalmul 150, 1)

Învierea lui Hristos văzând, să ne închinăm Sfântului Domn Iisus, Cel singur fără de păcat!

Stihirile de laudă ale Sfântului Cuvios Ioanichie cel Nou – glasul 4
Podobie: Dat-ai semn celor ce...
Stih:
Lăudaţi-L pe El întru puterile Lui, lăudaţi-L pe El după mulţimea slavei Lui! (Psalmul 150, 2)


Pe tine, cel ce ai luat crucea ostenelilor şi nevoinţelor sihăstreşti, Cuvioase Ioanichie, te lăudăm cu bucurie în ziua trecerii tale în odihna lui Dumnezeu, unde te rogi pentru sufletele noastre.
Stih:
Lăudaţi-L pe El în glas de trâmbiţă, lăudaţi-L pe El în psaltire şi în alăută! (Psalmul 150, 3)

Înflorit-a, ca şi crinul, peştera în care te-ai sălăşluit din Valea Chiliilor, următor fiind, Părinte, marilor sihaştri, al căror nume numai Dumnezeu îl ştie, căci pe toţi îi odihneşte în slava Sa cea negrăită.

Stih: Lăudaţi-L pe El în timpane şi în horă, lăudaţi-L pe El în strune şi în organe! (Psalmul 150, 4)

Pe îngerul cel pământesc şi omul cel ceresc, pe iubitorul de Dumnezeu, Ioanichie, să-l cinstim în cântări duhovniceşti, că acesta, în ceruri, se roagă pentru sufletele noastre, iar pe pământ ne-a lăsat comoară duhovnicească, sfintele sale moaşte.
Stihirile de laudă ale Sfintei Cuvioase Muceniţe Paraschevi – glasul 1
Podobie: Ceea ce eşti bucuria...
Stih: Lăudaţi-L pe El în chimvale bine-răsunătoare, lăudaţi-L pe El în chimvale de strigare! Toată suflarea să laude pe Domnul! (Psalmul 150, 5-6)

În curţile Domnului umblând, cinstită, împreună cu ceata fecioarelor celor înţelepte, Muceniţă, de acolo ai primit darul de a vindeca boli şi a izgoni duhurile necurate de la cei ce cu credinţă aleargă către tine, înţeleaptă.
Stih:
Aşteptând, am aşteptat pe Domnul şi a căutat spre mine şi a auzit rugăciunea mea. (Psalmul 39, 1)

Zdrobind tăria tiranilor închinători la idoli şi în Dumnezeu punându-ţi nădejdea, fecioară cinstită, nicidecum nu te-ai îngrozit, nici de bătaia ciocanelor de plumb, nici de foc, nici de sfârtecarea cărnurilor tale, nici de fierberea căldărilor, nici de junghierea cu sabia.

Stih: Şi a întărit pe piatră picioarele mele şi a îndreptat paşii mei. (Psalmul 39, 3)

Topindu-ţi mai înainte trupul cu sihăstria, mărită Muceniţă a lui Hristos, mai apoi chinuindu-te, te-ai ascuţit la cuget şi te-ai arătat tuturor ca o sabie ferecată din cer, şi ca aurul lămurit în ulcea, prin chinurile tale, frumoasă fecioară.
Slavă Tatălui şi Fiului şi  Sfântului Duh!

Stihira Evangheliei a opta - glasul 8

Lacrimile Mariei nu în zadar s-au vărsat fierbinte; că iată s-a învrednicit și de învățăturile îngerești și de vederea Ta, o, Iisuse. Dar cugetă încă lucruri pământești, ca o femeie neputincioasă; pentru aceasta a și fost oprită să se atingă de Tine, Hristoase. Dar, totuși, propovăduitoare a fost trimisă ucenicilor Tăi, cărora bunelevestiri le-a spus, vestindu-le suirea la moștenirea părintească. Cu care învrednicește-ne și pe noi arătării Tale, Stăpâne Doamne!

Şi acum şi pururea şi în vecii vecilor. Amin!

A Născătoarei de Dumnezeu - glasul 8

Preabinecuvântată eşti, Născătoare de Dumnezeu Fecioară! Că, prin Cel ce S-a întrupat din tine, iadul s-a robit, Adam s-a chemat, blestemul s-a pierdut, Eva s-a izbăvit, moartea s-a omorât şi noi am înviat. Pentru aceasta, cântând, grăim: Binecuvântat eşti, Hristoase Dumnezeule, Cel ce ai binevoit aşa, slavă Ţie!

PREOTUL: Slavă Ţie, Celui ce ne-ai arătat nouă lumina!
STRANA cântă pe glasul Evangheliei de la „Slavă...“:
Doxologia mare pe glasul 8

Slavă întru cei de sus lui Dumnezeu şi pe pământ pace, între oameni bunăvoire!


Lăudămu-Te, bine Te cuvântăm, ne închinăm Ţie, îţi mulţumim Ţie, Te slăvim pe Tine, pentru slava Ta cea mare.


Doamne, Împărate ceresc, Dumnezeule, Părinte Atotţiitorule, Doamne Fiule Unule-Născut, Iisuse Hristoase şi Duhule Sfinte.


Doamne Dumnezeule, Mieluşelul lui Dumnezeu, Fiul Părintelui, Cel ce ştergi păcatul lumii, miluieşte-ne pe noi, Cel ce ştergi păcatele lumii!


Primeşte rugăciunile noastre, Cel ce şezi de-a dreapta Tatălui, şi ne miluieşte pe noi!


Că Tu eşti Unul Sfânt, Tu eşti Unul Domn, Iisus Hristos, întru slava lui Dumnezeu-Tatăl, amin!


În toate zilele bine Te vom cuvânta şi vom lăuda numele Tău în veac şi în veacul veacului.


Învredniceşte-ne, Doamne, în ziua aceasta, fără de păcat să ne păzim noi!


Bine eşti cuvântat Doamne, Dumnezeul părinţilor noştri, şi lăudat şi preaslăvit este numele Tău în veci, amin!


Fie, Doamne, mila Ta spre noi, precum am nădăjduit întru Tine!

Bine eşti cuvântat Doamne, învaţă-ne pe noi îndreptările Tale! (de trei ori)

Doamne, scăpare Te-ai făcut nouă în neam şi în neam; eu am zis: Doamne, miluieşte-mă, vindecă sufletul meu, că am greşit Ţie!


Doamne, la Tine am scăpat, învaţă-mă să fac voia Ta, că Tu eşti Dumnezeul meu!


Că la Tine este izvorul vieţii, întru lumina Ta vom vedea lumină.


Tinde mila Ta celor ce Te cunosc pe Tine!


Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Sfinte fără de moarte, miluieşte-ne pe noi!


Sfinte Dumnezeule, Sfinte tare, Sfinte fără de moarte, miluieşte-ne pe noi!

Troparul Învierii – glasul 8
Înviat-ai din mormânt şi legăturile iadului ai rupt; stricat-ai osânda morţii, Doamne, pe toţi din cursele vrăjmaşului izbăvindu-i; arătându-Te pe Tine Apostolilor Tăi, trimisu-i-ai la propovăduire; şi prin ei pacea Ta ai dăruit lumii, unule mult-Milostive.

SFÂNTA ȘI DUMNEZEIASCA LITURGHIE
a celui între Sfinţi Părintelui nostru Ioan Gură de Aur,
arhiepiscopul Constantinopolului


PREOTUL: Binecuvântată este Împărăţia Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!

Ectenia mare
PREOTUL: Cu pace, Domnului să ne rugăm!

STRANA răspunde după fiecare cerere: Doamne, miluiește!

PREOTUL: Pentru pacea de sus şi pentru mântuirea sufletelor noastre, Domnului să ne rugăm!

Pentru pacea a toată lumea, pentru buna stare a sfintelor lui Dumnezeu Biserici şi pentru unirea tuturor, Domnului să ne rugăm!

Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră în ea, Domnului să ne rugăm!

Pentru Preasfinţitul Părintele nostru (Numele), episcopul (denumirea eparhiei), pentru cinstita preoţime şi cea întru Hristos diaconime, pentru tot clerul şi poporul, Domnului să ne rugăm!

Pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, Domnului să ne rugăm!

Pentru sfânt locaşul acesta, ţara aceasta şi pentru toate oraşele şi satele şi pentru cei ce cu credinţă locuiesc în ele, Domnului să ne rugăm!

Pentru buna întocmire a văzduhului, pentru îmbelşugarea roadelor pământului şi pentru vremuri paşnice, Domnului să ne rugăm!

Pentru cei ce călătoresc pe uscat, pe ape şi prin aer, pentru cei bolnavi, pentru cei ce se ostenesc, pentru cei robiţi şi pentru mântuirea lor, Domnului să ne rugăm!

(Aici se pot pune cereri pentru diferite trebuinţe, care sunt tipărite la sfârşitul Liturghierului)

Pentru ca să fim izbăviţi noi, de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Ţie se cuvine toată slava, cinstea şi închinăciunea, Tatălui şi Fiului şi Sfântului Duh, acum şi pururea şi în vecii vecilor.

STRANA: Amin!
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Antifonul întâi

Binecuvintează, suflete al meu, pe Domnul şi toate cele dinlăuntrul meu numele cel sfânt al Lui! Binecuvântat eşti, Doamne!

Ectenia mică

PREOTUL: Iară şi iară, cu pace, Domnului să ne rugăm!


STRANA: Doamne, miluieşte!


PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!


STRANA: Doamne, miluieşte!


PREOTUL: Pe Preasfânta, curata, preabinecuvântata, mărita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!


STRANA: Preasfântă Născătoare de Dumnezeu, miluieşte-ne pe noi!


PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!


PREOTUL: Că a Ta este stăpânirea şi a Ta este împărăţia, şi puterea, şi slava, a Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Antifonul al doilea

Unule-Născut, Fiule şi Cuvântul Lui Dumnezeu, Cel ce eşti fără de moarte şi ai primit, pentru mântuirea noastră, a Te întrupa din Sfânta Născătoare de Dumnezeu şi pururea Fecioară Maria; Care neschimbat Te-ai întrupat şi, răstignindu-Te, Hristoase Dumnezeule, cu moartea pe moarte ai călcat; Unul fiind din Sfânta Treime, împreună-slăvit cu Tatăl şi cu Duhul Sfânt, mântuieşte-ne pe noi!

Ectenia mică

PREOTUL: Iară şi iară cu pace, Domnului să ne rugăm!


STRANA: Doamne, miluieşte!


PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!


STRANA: Doamne, miluieşte!


PREOTUL: Pe Preasfânta, curata, preabinecuvântata, mărita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!


STRANA: Preasfântă Născătoare de Dumnezeu, miluieşte-ne pe noi!


PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!


PREOTUL: Că bun şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

Antifonul al treilea (Fericirile) 

Întru Împărăţia Ta, când vei veni, pomeneşte-ne pe noi, Doamne!


Fericiţi cei săraci cu duhul, că a acelora este Împărăţia cerurilor.


Fericiţi cei ce plâng, că aceia se vor mângâia.


Fericiţi cei blânzi, că aceia vor moşteni Pământul.


Fericiţi cei flămânzi şi însetaţi de dreptate, că aceia se vor sătura.


Fericiţi cei milostivi, că aceia se vor milui.


Fericiţi cei curaţi cu inima, că aceia vor vedea pe Dumnezeu.


Fericiţi făcătorii de pace, că aceia fiii lui Dumnezeu se vor chema.


Fericiţi cei prigoniţi pentru dreptate, că a acelora este Împărăţia cerurilor.


Fericiţi veţi fi, când vă vor ocărî pe voi şi vă vor prigoni, şi vor zice tot cuvântul rău împotriva voastră, minţind pentru Mine,


Bucuraţi-vă şi vă veseliţi, că plata voastră multă este în ceruri!
Şi cântă pe glasul 7
Slavă Tatălui şi Fiului şi Sfântului Duh!
Lumină este Tatăl, lumină Fiul și Cuvântul, lumină Duhul Sfânt, dar o lumină sunt Aceştia trei. Că un Dumnezeu este în trei fețe cu adevărat, dar într-o fire şi într-o stăpânie, netăiat fiind în părţi, neamestecat, mai înainte de veci.

Şi acum şi pururea şi în vecii vecilor. Amin!
Născut-ai pe Fiul şi Cuvântul Tatălui, cu trup pe pământ, precum Însuşi ştie, Născătoare de Dumnezeu. Pentru aceasta, Fecioară-Maică, cei îndumnezeiţi prin tine, strigăm ţie: Bucură-te, nădejdea creştinilor!


Vohodul mic (Ieșirea cu Sfânta Evanghelie)

PREOTUL: Înţelepciune! Drepţi!


STRANA: Veniţi să ne închinăm şi să cădem la Hristos! Mântuieşte-ne pe noi, Fiul lui Dumnezeu, Cel ce ai înviat din morţi, pe noi, cei ce-Ţi cântăm Ţie: Aliluia!
Apoi cântă: Troparele și Condacele
Troparul Învierii glasului 7

Zdrobit-ai cu Crucea Ta moartea, deschis-ai tâlharului raiul; plângerea mironosiţelor o ai schimbat, şi apostolilor a propovădui le-ai poruncit, că ai înviat, Hristoase Dumnezeule, dăruind lumii mare milă. 

Troparul Sfântului al cărui hram îl poartă Biserica

La biserica unde slujesc, al Sfântului Apostol Andrei – glasul 4

Cel ce ești întâi chemat între apostoli şi lui Petru frate adevărat, Stăpânului tuturor, Andreie, roagă-te, pace lumii să dăruiască şi sufletelor noastre mare milă!
Troparul Sfântului Cuvios Ioanichie cel Nou - glasul 1
Locuitor în sihăstrie şi înger trupesc şi făcător de minuni te-ai arătat, purtătorule de Dumnezeu, Părintele nostru Ioanichie; cu postul, cu privegherea, cu rugăciunea, cereşti daruri luând, vindeci pe cei bolnavi şi sufletele celor ce aleargă la tine cu credinţă. Slavă Celui ce ţi-a dat ţie putere! Slavă Celui ce te-a încununat pe tine! Slavă Celui ce lucrează prin tine tuturor tămăduiri!
Troparul Sfintei Cuvioase Muceniţe Paraschevi – glasul 1
Osârdia ta asemenea chemării făcând-o, ceea ce eşti cu acelaşi nume numită, credinţa ta întocmai cu numele întru locuinţă ai moştenit-o, Paraschevi, purtătoare de chinuri. Pentru aceasta, reverşi tămăduiri şi te rogi pentru sufletele noastre.
Condacul Învierii glasului 7

Nu va mai putea stăpânia morţii cu puterea să ţină pe oameni, că Hristos s-a pogorât, sfărâmând şi stricând puterile ei. Legat este iadul. Prorocii cu un glas se bucură, zicând celor ce erau în credinţă: Sosit-a Mântuitorul. Ieşiţi, credincioşilor, la Înviere!


Condacul Sfântului Cuvios Ioanichie cel Nou - glasul 8
Podobie: Apărătoare Doamnă...

Ca o floare de primăvară s-a deschis peştera din Valea Chiliilor, ca să dea rodul înmiresmat al moaştelor tale, Sfinte Cuvioase Ioanichie. Pentru aceea, muţumim lui Dumnezeu pentru darul dobândit, iar ţie îţi cântăm: Bucură-te, Părinte Cuvioase, podoaba sihaştrilor şi tămăduitorul bolnavilor!
Slavă Tatălui şi Fiului şi Sfântului Duh!
Condacul Sfintei Cuvioase Muceniţe Paraschevi – glasul 4
Podobie: Arătatu-Te-ai astăzi lumii......

Biserica ta preacinstită ca o casă de doctorie însufleţită aflând-o toţi credincioşii, în ea cu mare glas te cinstim, Cuvioasă Muceniţă Paraschevi, mărită.
Şi acum şi pururea şi în vecii vecilor. Amin!
Condacul Sfântului al cărui hram îl poartă Biserica

La biserica unde slujesc, al Sfântului Apostol Andrei – glasul 2

Pe grăitorul de Dumnezeu cel cu numele de bărbăţie numit şi cel mai întâi chemat dintre ucenicii Mântuitorului, pe fratele lui Petru să-l lăudăm! Că precum de demult acestuia şi nouă acum a strigat: Veniţi, aflat-am pe Cel dorit! (…lung)
Trisaghionul (Cântarea întreit-sfântă)

PREOTUL: Domnului să ne rugăm!


STRANA: Doamne, miluieşte!


PREOTUL: Că sfânt eşti Dumnezeul nostru şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin! Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Sfinte fără de moarte, miluieşte-ne pe noi!


Sfinte Dumnezeule, Sfinte tare, Sfinte fără de moarte, miluieşte-ne pe noi!
Citirea Apostolului

PREOTUL: Să luăm aminte! Pace tuturor!


CÂNTĂREȚUL: Şi duhului tău! După care, cu faţa la Altar, citește Prochimenul Apostolului.

PREOTUL: Înţelepciune!


CÂNTĂREȚUL: Din Epistola Întâi către Corinteni şi din Epistola către Galateni a Sfântului Apostol Pavel, citire.


PREOTUL: Să luăm aminte!


CÂNTĂREȚUL, cu faţa la Altar, citeşte Apostolul
1. al Duminicii a 8-a după Rusalii, I Corinteni 1, 10-17:
Fraților, vă îndemn, pentru numele Domnului nostru Iisus Hristos, ca toți să vorbiți la fel și să nu fie dezbinări între voi; ci să fiți cu totul uniți în același cuget și în aceeași înțelegere; căci, frații mei, despre voi, prin cei din casa lui Hloe, mi-a venit știre că la voi sunt certuri. Și spun aceasta, că fiecare dintre voi zice: Eu sunt al lui Pavel, iar eu sunt al lui Apolo, iar eu sunt al lui Chefa, iar eu sunt al lui Hristos! Oare s-a împărțit Hristos? Nu cumva s-a răstignit Pavel pentru voi? Sau ați fost botezați în numele lui Pavel? Mulțumesc lui Dumnezeu că pe nici unul din voi n-am botezat, decât pe Crispus și pe Gaius, ca să nu zică cineva că ați fost botezați în numele meu. Am botezat și casa lui Ștefanas; afară de aceștia nu știu să mai fi botezat pe altcineva. Căci Hristos nu m-a trimis ca să botez, ci să binevestesc, dar nu cu înțelepciunea cuvântului, ca să nu rămână zadarnică crucea lui Hristos.

2. al Sfântului Cuvios Ioanichie cel Nou, Galateni 5, 22-26; 6, 1-2:

Fraților, roada Duhului este dragostea, bucuria, pacea, îndelunga-răbdare, bunătatea, facerea de bine, credința, blândețea, înfrânarea, curăția; împotriva unora ca acestea nu este lege. Iar cei ce sunt ai lui Hristos Iisus și-au răstignit trupul împreună cu patimile și cu poftele. Dacă trăim în Duhul, în Duhul să și umblăm. Să nu fim iubitori de mărire deșartă, supărându-ne unii pe alții și pizmuindu-ne unii pe alții. Fraților, chiar de va cădea un om în vreo greșeală, voi, cei duhovnicești îndreptați-l pe unul ca acesta cu duhul blândeții, luând seama la tine însuți, ca să nu cazi și tu în ispită. Purtați-vă sarcinile unii altora și așa veți plini legea lui Hristos.

3. al Sfintei Cuvioase Muceniţe Paraschevi, Galateni 3, 23-29:
Fraţilor, înainte de venirea credinţei, noi eram păziţi sub Lege, fiind închişi pentru credinţa care avea să se descopere. Astfel că Legea ne-a fost călăuză spre Hristos, ca să ne îndreptăm din credinţă. Iar dacă a venit credinţa, nu mai suntem sub călăuză. Fiindcă toţi sunteţi fii ai lui Dumnezeu prin credinţa în Hristos Iisus. Câţi în Hristos v-aţi botezat, în Hristos v-aţi şi îmbrăcat. Nu mai este iudeu, nici elin; nu mai este rob, nici liber; nu mai este parte bărbătească şi parte femeiască, pentru că voi toţi una sunteţi în Hristos Iisus. Iar dacă voi sunteţi ai lui Hristos, sunteţi, deci, urmaşii lui Avraam, moştenitori după făgăduinţă.

CÂNTĂREȚUL: Şi duhului tău! Aliluia! Aliluia! Aliluia!

Citirea Sfintei Evanghelii

PREOTUL: Înţelepciune! Drepţi! Să ascultăm Sfânta Evanghelie! Pace tuturor!


STRANA: Şi duhului tău!

PREOTUL: Din Sfânta Evanghelie de la Matei şi de la Ioan, citire.


STRANA: Slavă Ţie, Doamne, slavă Ţie!

PREOTUL: Să luăm aminte! Apoi, dintre Sfintele Uşi, citeşte Evanghelia
1. a Duminicii a 8-a după Rusalii, Matei 14, 14-22 (Înmulţirea pâinilor):
În vremea aceea Iisus a văzut mulțimea de oameni și I s-a făcut milă de ei și a vindecat pe bolnavii lor. Iar când s-a făcut seară, ucenicii au venit la El și I-au zis: Locul este pustiu și vremea, iată, a trecut; deci, dă drumul mulțimilor ca să se ducă în sate să-și cumpere mâncare. Iisus, însă, le-a răspuns: N-au trebuință să se ducă; dați-le voi să mănânce. Iar ei I-au zis: Nu avem aici decât cinci pâini și doi pești. Și El a zis: Aduceți-Mi-le aici. Și poruncind să se așeze mulțimile pe iarbă și luând cele cinci pâini și cei doi pești, și privind la cer, a binecuvântat și, frângând, a dat ucenicilor pâinile, iar ucenicii, mulțimilor. Și au mâncat toți și s-au săturat și au strâns rămășițele de fărâmituri, douăsprezece coșuri pline. Iar cei ce mâncaseră erau ca la cinci mii de bărbați, afară de femei și de copii. Și îndată Iisus a silit pe ucenici să intre în corabie și să treacă înaintea Lui pe țărmul celălalt, până ce El va da drumul mulțimilor.

2. a Sfântului Cuvios Ioanichie cel Nou, Luca 6, 17-23 (caută la Liturghia din 6 decembrie):

În vremea aceea au stat în loc șes Iisus, mulțime multă de ucenici ai Săi și mulțime mare de popor din toată Iudeea, din Ierusalim și de pe țărmul Tirului și al Sidonului, care veniseră să-L asculte și să se vindece de bolile lor. Și cei chinuiți de duhuri necurate se vindecau. Și toată mulțimea căuta să se atingă de El, că putere ieșea din El și-i vindeca pe toți. Iar El, ridicându-Și ochii spre ucenicii Săi, zicea: Fericiți sunteți voi, cei săraci, că a voastră este Împărăția lui Dumnezeu. Fericiți sunteți voi, care flămânziți acum, că vă veți sătura. Fericiți sunteți voi, cei ce plângeți acum, că veți râde. Fericiți veți fi când oamenii vă vor urî pe voi și vă vor izgoni dintre ei și vă vor batjocori și vor lepăda numele vostru, ca rău, din pricina Fiului Omului. Bucurați-vă în ziua aceea și vă veseliți, că, iată, plata voastră este multă în ceruri.

3. a Sfintei Cuvioase Muceniţe Paraschevi, Marcu 5, 24-34 (luni, în săptămâna a 15-a după Rusalii):
În vremea aceea, Îl urma pe Iisus mulțime mare și Îl îmbulzea. Și era o femeie care avea curgere de sânge de doisprezece ani. Și multe îndurase de la mulți doctori, cheltuindu-și toate ale sale, dar nefolosind nimic, ci mai mult mergând înspre mai rău. Auzind ea cele despre Iisus, a venit în mulțime și pe la spate s-a atins de haina Lui. Căci își zicea: De mă voi atinge măcar de haina Lui, mă voi vindeca! Și îndată izvorul sângelui ei a încetat și ea a simțit în trup că s-a vindecat de boală. Și, îndată, cunoscând Iisus în Sine puterea ieșită din El, întorcându-Se către mulțime, a întrebat: Cine s-a atins de hainele Mele? Și I-au zis ucenicii Lui: Vezi mulțimea îmbulzindu-Te și zici: Cine s-a atins de Mine? Și Se uita împrejur să vadă pe aceea care făcuse aceasta. Iar femeia, înfricoșându-se și tremurând, știind ce i se făcuse, a venit și a căzut înaintea Lui și I-a mărturisit tot adevărul. Iar El i-a zis: Fiică, credința ta te-a mântuit, mergi în pace și fii sănătoasă de boala ta!

STRANA: Slavă Ţie, Doamne, slavă Ţie!
Ectenia întreită (a cererii stăruitoare)

PREOTUL: Să zicem toţi, din tot sufletul şi din tot cugetul nostru să zicem!


STRANA: Doamne, miluieşte!

PREOTUL: Doamne, Atotstăpânitorule, Dumnezeul părinţilor noştri, rugămu-ne Ţie, auzi-ne şi ne miluieşte!


STRANA: Doamne, miluieşte!

PREOTUL: Miluieşte-ne pe noi, Dumnezeule, după mare mila Ta,  rugămu-ne Ţie, auzi-ne şi ne miluieşte!


STRANA răspunde după fiecare cerere: Doamne, miluiește! (de trei ori)

PREOTUL: Încă ne rugăm pentru Preasfinţitul Părintele nostru (Numele), episcopul (denumirea eparhiei), pentru sănătatea şi mântuirea lui.

Încă ne rugăm pentru binecredinciosul popor român de pretutindeni, pentru conducătorii țării noastre, pentru mai-marii orașelor și ai satelor și pentru iubitoarea de Hristos oaste, pentru sănătatea şi mântuirea lor.


Încă ne rugăm pentru fraţii noştri: preoţi, ieromonahi, ierodiaconi, diaconi, monahi şi monahii şi pentru toţi cei întru Hristos fraţi ai noştri.


Încă ne rugăm pentru fericiţii şi pururea pomeniţii ctitori ai acestei sfinte biserici (mănăstiri) şi pentru toţi cei mai înainte adormiţi părinţi şi fraţi ai noştri dreptslăvitori creştini, care odihnesc aici şi pretutindeni.

Încă ne rugăm pentru mila, viaţa, pacea, sănătatea, mântuirea, cercetarea, lăsarea şi iertarea păcatelor robilor lui Dumnezeu enoriaşi (închinători), ctitori şi binefăcători ai acestui sfânt locaş.


(Aici se pot pune cereri pentru diferite trebuinţe, care sunt tipărite la sfârşitul Liturghierului)

Încă ne rugăm pentru cei ce aduc daruri şi fac bine în sfânta şi întru tot cinstită biserica aceasta, pentru cei ce se ostenesc, pentru cei ce cântă şi pentru poporul ce stă înainte şi aşteaptă de la Tine mare şi bogată milă.


STRANA: Doamne, miluieşte! (de trei ori)

PREOTUL: Că milostiv şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

Ectenia pentru cei chemaţi (Catehumeni)

PREOTUL: Rugaţi-vă, cei chemaţi, Domnului!

STRANA răspunde după fiecare cerere: Doamne, miluieşte!

PREOTUL: Cei credincioşi, pentru cei chemaţi să ne rugăm, ca Domnul să-i miluiască pe dânşii!

Să-i înveţe pe dânşii cuvântul adevărului!


Să le descopere lor Evanghelia dreptăţii!


Să-i unească pe dânşii cu Sfânta Sa sobornicescă şi apostolească Biserică!

Mântuieşte, miluieşte, apără şi-i păzeşte pe dânşii, Dumnezeule, cu harul Tău!


STRANA: Doamne, miluieşte!

PREOTUL: Cei chemaţi, capetele voastre Domnului să le plecaţi!


STRANA: Ţie, Doamne!


PREOTUL: Ca şi aceştia împreună cu noi să slăvească preacinstitul şi de mare cuviinţă numele Tău, al Tatălui şi al Fiului şi al Sfântului Duh, acum şi pururea şi în vecii vecilor!


STRANA: Amin!


PREOTUL: Câți sunteți chemați, ieșiți! Cei chemați, ieșiți! Câți sunteți chemați, ieșiți! Ca nimeni din cei chemați să nu rămână. Câți suntem credincioși, iară și iară, cu pace Domnului să ne rugăm!

STRANA: Doamne, miluieşte!


PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!


PREOTUL: Înţelepciune! Că Ție se cuvine toată slava, cinstea și închinăciunea, Tatălui și Fiului și Sfântului Duh, acum și pururea și în vecii vecilor!


STRANA: Amin!


PREOTUL: Iară şi iară, cu pace, Domnului să ne rugăm!


STRANA: Doamne, miluieşte!


PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!


STRANA: Doamne, miluieşte!


PREOTUL: Înțelepciune! Ca sub stăpânirea Ta totdeauna fiind păziţi, Ţie slavă să înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

Şi cântă: Cântarea heruvimică

Noi, care pe Heruvimi cu taină închipuim, și făcătoarei de viaţă Treimi întreit-sfântă cântare aducem; toată grija cea lumească, acum, să o lepădăm!...

Altă variantă
Noi, care pe Heruvimi,

cu taină închipuim, cu taină închipuim,

şi Făcătoarei de viață,

de viață Treimi, de viață Treimi,

cântarea cea întreit sfântă,

sfântă cântare-Ți aducem, sfântă cântare-Ți aducem!

Toată grija cea lumească,

de la noi s-o lepădăm, de la noi s-o lepădăm!

Toată grija cea lumească,

de la noi s-o lepădăm, de la noi s-o lepădăm!...

Vohodul mare (Ieşirea cu Cinstitele Daruri)

PREOTUL: Pe Preasfinţitul Părintele nostru (Numele), episcopul (denumirea eparhiei), să-l pomenească Domnul Dumnezeu întru Împărăţia Sa!


STRANA răspunde după fiecare cerere: Amin!

PREOTUL: Pe binecredinciosul popor român de pretutindeni, pe conducătorii țării noastre, pe mai marii orașelor și ai satelor şi pe iubitoarea de Hristos oaste, să-i pomenească Domnul Dumnezeu întru Împărăţia Sa!

Pe fraţii noştri preoţi, ieromonahi, ierodiaconi, diaconi, monahi şi monahii şi pe tot clerul bisericesc și cinul monahal, să-i pomenească Domnul Dumnezeu întru Împărăţia Sa!

Pe adormiţii întru fericire patriarhi ai Bisericii Ortodoxe Române: Miron, Nicodim, Justinian, Iustin şi Teoctist, să-i pomenească Domnul Dumnezeu întru Împărăţia Sa!

Pe fericiţii şi pururea pomeniţii ctitori ai acestui sfânt locaş şi pe alţi ctitori, miluitori şi binefăcători, să-i pomenească Domnul Dumnezeu întru împărăţia Sa!

Pe fericiții întru adormire eroi, ostaşi și luptători români, din toate timpurile și din toate locurile,  care s-au jertfit pe câmpurile de luptă, în lagăre și în închisori pentru apărarea patriei şi a credinței ortodoxe strămoșești, pentru întregirea neamului, pentru libertatea și demnitatea poporului român, să-i pomenească Domnul Dumnezeu întru Împărăţia Sa!

Pe cei ce au adus aceste Cinstite Daruri şi pe cei pentru care s-au adus, vii şi adormiți în Domnul, să-i pomenască Domnul Dumnezeu întru Împărăţia Sa!  


Pe toţi cei adormiţi din neamurile noastre, strămoşi, moşi, părinţi, fraţi, surori, fii şi fiice, soți și soții şi pe toţi cei dintr-o rudenie cu noi, pe fiecare după numele său, să-i pomenească Domnul Dumnezeu întru Împărăţia Sa!


Şi pe voi, pe toţi, dreptslăvitorilor creştini, să vă pomenească Domnul Dumnezeu întru Împărăţia Sa, totdeauna, acum şi pururea şi în vecii vecilor!


STRANA: Amin! Şi cântă partea a doua a Heruvicului:
...Ca pe Împăratul tuturor să-L primim, pe Cel în chip nevăzut înconjurat de cetele îngereşti. Aliluia! Aliluia! Aliluia!

O variantă corală

...Ca pe Împăratul tuturor să-L primim, pe Împăratul, Împăratul tuturor să-L primim, pe Cel nevăzut înconjurat de cetele îngereşti. Aliluia! Aliluia! Aliluia!

Ectenia punerii înainte

PREOTUL: Să plinim rugăciunea noastră Domnului!


STRANA răspunde după fiecare cerere: Doamne, miluieşte! 


PREOTUL: Pentru Cinstitele Daruri ce sunt puse înainte, Domnului să ne rugăm!


Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră într-însa, Domnului să ne rugăm!


Pentru ca să fim izbăviţi noi de tot necazul, mânia, primejdia şi nevoia, Domnului să ne rugăm!


Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!

Ectenia cererilor

PREOTUL: Ziua toată desăvârşită, sfântă, în pace şi fără de păcat, de la Domnul să cerem!


STRANA răspunde după fiecare cerere: Dă, Doamne!


PREOTUL: Înger de pace, credincios îndreptător, păzitor al sufletelor şi al trupurilor noastre, de la Domnul să cerem!


Milă şi iertare de păcatele şi de greşelile noastre, de la Domnul să cerem!


Cele bune şi de folos sufletelor noastre şi pace lumii, de la Domnul să cerem!

Cealaltă vreme a vieţii noastre, în pace şi întru pocăinţă a o săvârşi, de la Domnul să cerem!

Sfârşit creştinesc vieţii noastre, fără durere, neînfruntat, în pace şi răspuns bun la înfricoşătoarea judecată a lui Hristos, să cerem!


STRANA: Dă, Doamne!


PREOTUL: Pe Preasfânta, curata, preabinecuvântata, slăvita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!


STRANA: Preasfântă Născătoare de Dumnezeu, miluieşte-ne pe noi!

PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!

PREOTUL: Cu îndurările Unuia-Născut Fiului Tău, cu Care eşti binecuvântat, împreună cu Preasfântul şi bunul şi de viaţă făcătorul Tău Duh, acum şi pururea şi în vecii vecilor!


STRANA: Amin!

PREOTUL: Pace tuturor!


STRANA: Şi duhului tău!

PREOTUL: Să ne iubim unii pe alţii, ca într-un gând să mărturisim!


STRANA: Pe Tatăl, pe Fiul şi pe Sfântul Duh, Treimea cea de o fiinţă şi nedespărţită.

PREOTUL: Uşile, uşile! Cu înţelepciune, să luăm aminte!

CÂNTĂREŢUL (şi toţi cei prezenţi) rosteşte:

Simbolul credinţei

Cred întru unul Dumnezeu, Tatăl atotţiitorul, Făcătorul cerului şi al pământului, al tuturor celor văzute şi nevăzute.


Şi întru unul Domn Iisus Hristos, Fiul lui Dumnezeu, Unul-Născut, Care din Tatăl S-a născut, mai înainte de toţi vecii: Lumină din Lumină, Dumnezeu adevărat din Dumnezeu adevărat, născut, nu făcut, Cel de o fiinţă cu Tatăl, prin Care toate s-au făcut;


Care pentru noi, oamenii şi pentru a noastră mântuire, S-a pogorât din ceruri şi S-a întrupat de la Duhul Sfânt şi din Fecioara Maria şi S-a făcut om;


Şi S-a răstignit pentru noi în zilele lui Ponţiu Pilat şi a pătimit şi S-a îngropat;


Şi a înviat a treia zi, după Scripturi;


Şi S-a înălţat la ceruri şi şade de-a dreapta Tatălui;


Şi iarăşi va să vină cu slavă, să judece viii şi morţii, a Cărui Împărăţie nu va avea sfârşit.


Şi întru Duhul Sfânt, Domnul de viaţă Făcătorul, Care din Tatăl purcede, Cel ce, împreună cu Tatăl şi cu Fiul, este închinat şi slăvit, Care a grăit prin proroci.


Întru una, sfântă, sobornicească şi apostolească Biserică;


Mărturisesc un botez spre iertarea păcatelor;


Aştept învierea morţilor;


Şi viaţa veacului ce va să fie. Amin!

Răspunsurile mari

PREOTUL: Să stăm bine! Să stăm cu frică! Să luăm aminte! Sfânta Jertfă în pace a o aduce.


STRANA: Mila păcii, jertfa laudei.

PREOTUL: Harul Domnului nostru Iisus Hristos şi dragostea lui Dumnezeu Tatăl şi împărtăşirea Sfântului Duh să fie cu voi cu toţi!


STRANA: Şi cu duhul tău!

PREOTUL: Sus să avem inimile!


STRANA: Avem către Domnul!

PREOTUL: Să mulţumim Domnului!


STRANA: Cu vrednicie şi cu dreptate este a ne închina Tatălui şi Fiului şi Sfântului Duh, Treimea Cea de o fiinţă şi nedespărţită.

PREOTUL: Cântarea de biruinţă, cântând, strigând, glas înălţând şi grăind:


STRANA: Sfânt, Sfânt, Sfânt e Domnul Savaot! Plin este cerul, şi pământul, de slava Ta. Osana întru cei de sus! Bine este cuvântat Cel ce vine întru numele Domnului! Osana întru cei de sus!

PREOTUL: Luaţi, mâncaţi, acesta este Trupul Meu, care se frânge pentru voi spre iertarea păcatelor!


STRANA: Amin! (lung)

PREOTUL: Beţi dintru acesta toţi, acesta este Sângele Meu, al Legii celei noi, Care pentru voi şi pentru mulţi se varsă spre iertarea păcatelor!


STRANA: Amin! (lung)

PREOTUL: Ale Tale dintru ale Tale, Ţie Îţi aducem de toate şi pentru toate.


STRANA: Pe Tine Te lăudăm, pe Tine bine Te cuvântăm, Ţie Îţi mulţumim, Doamne, şi ne rugăm Ţie, Dumnezeul nostru.


PREOTUL: Mai ales pentru Preasfânta, curata, prea binecuvântata, slăvita Stăpâna noastră, de Dumnezeu Născătoarea şi pururea Fecioara Maria.

STRANA cântă: Axionul – glasul 1

Cuvine-se cu adevărat să te fericim, Născătoare de Dumnezeu, cea pururea fericită şi preanevinovată şi Maica Dumnezeului nostru. Ceea ce eşti mai cinstită decât Heruvimii şi mai slăvită fără de asemănare decât Serafimii, care fără stricăciune, pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim! (...lung)
Ectenia mică şi rugăciunea „Tatăl nostru...“
PREOTUL: Întâi pomeneşte, Doamne, pe Preasfinţitul Părintele nostru (Numele), episcopul (denumirea eparhiei), pe care îl dăruieşte sfintelor Tale biserici în pace, întreg, cinstit, sănătos, îndelungat în zile, drept învăţând cuvântul adevărului Tău!


STRANA: Pe toţi şi pe toate!


PREOTUL: Şi ne dă nouă, cu o gură şi o inimă, a slăvi şi a cânta preacinstitul şi de mare cuviinţă numele Tău, al Tatălui şi al Fiului şi al Sfântului Duh, acum şi pururea şi în vecii vecilor!


STRANA: Amin!

PREOTUL: Şi să fie milele marelui Dumnezeu şi Mântuitorului nostru Iisus Hristos cu voi cu toţi!


STRANA: Şi cu duhul tău!

PREOTUL: Pe toţi Sfinţii pomenindu-i, iară şi iară, cu pace, Domnului să ne rugăm!


STRANA răspunde după fiecare cerere: Doamne, miluieşte!

PREOTUL: Pentru Cinstitele Daruri ce s-au adus şi s-au sfinţit, Domnului să ne rugăm!

Ca Iubitorul de oameni, Dumnezeul nostru, Cel ce le-a primit pe ele în sfântul, cel mai presus de ceruri şi duhovicescul Său jertfelnic întru miros de bună mireasmă duhovnicească, să ne trimită nouă dumnezeiescul har şi darul Sfântului Duh, să ne rugăm!


Pentru ca să fim izbăviţi noi de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!

PREOTUL: Ziua toată desăvârşită, sfântă, în pace şi fără de păcat, de la Domnul să cerem!


STRANA răspunde după fiecare cerere: Dă, Doamne!

PREOTUL: Înger de pace, credincios îndreptător (călăuzitor), păzitor al sufletelor şi al trupurilor noastre, de la Domnul să cerem!


Milă şi iertare de păcatele şi de greşelile noastre, de la Domnul să cerem!


Cele bune şi de folos sufletelor noastre şi pace lumii, de la Domnul să cerem!

Cealaltă vreme a vieţii noastre în pace şi întru pocăinţă a o săvârşi, de la Domnul să cerem!

Sfârşit creştinesc vieţii noastre, fără durere, neînfruntat, în pace şi răspuns bun la înfricoşătoarea judecată a lui Hristos, să cerem!


STRANA: Dă, Doamne!


PREOTUL: Unitatea credinţei şi împărtăşirea Sfântului Duh cerând, pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!


PREOTUL: Şi ne învredniceşte pe noi, Stăpâne, cu îndrăznire, fără de osândă, să cutezăm a Te chema pe Tine, Dumnezeu-Tatăl Cel ceresc, şi a zice:


STRANA: Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!


PREOTUL: Că a Ta este Împărăţia, şi puterea, şi slava, a Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!


PREOTUL: Pace tuturor!


STRANA: Şi duhului tău!

PREOTUL: Capetele noastre, Domnului să le plecăm!


STRANA: Ţie, Doamne!

PREOTUL: Cu harul şi cu îndurările şi cu iubirea de oameni ale Unuia-Născut Fiului Tău, cu Care eşti binecuvântat, împreună cu Preasfântul şi bunul şi de viaţă făcătorul Tău Duh, acum şi pururea şi în vecii vecilor!


STRANA: Amin! (...mai lung)

PREOTUL: Să luăm aminte! Sfintele, sfinţilor!


STRANA: Unul Sfânt, unul Domn, Iisus Hristos, întru slava lui Dumnezeu-Tatăl. Amin!

Apoi cântă: Chinonicele
Lăudaţi pe Domnul din ceruri, lăudaţi-L pe El întru cele înalte. Aliluia! Aliluia! Aliluia!
Întru pomenire veşnică va fi Dreptul; de auzul rău nu se va teme. Aliluia!
urmate, dacă se obişnuieşte, de una, sau două pricesne, la alegere.

Împărtăşirea şi mulţumirea
PREOTUL, cu Sfântul Potir, dintre Ușile Împărătești, zice: Cu frică de Dumnezeu, cu credinţă şi cu dragoste să vă apropiaţi!

STRANA: Binecuvântat este Cel ce vine întru numele Domnului! Dumnezeu este Domnul şi s-a arătat nouă. (Psalmul 117, 26-27)

PREOTUL rostește rugăciunea: Cred, Doamne, şi mărturisesc că Tu eşti cu adevărat Hristos, Fiul lui Dumnezeu Cel viu, Care ai venit în lume să mântuieşti pe cei păcătoşi, dintre care cel dintâi sunt eu.


De asemenea, cred că acesta este însuşi Preacuratul Tău Trup şi acesta este însuşi Scumpul Tău Sânge.
Deci, mă rog Ţie: Miluieşte-mă şi-mi iartă păcatele mele cele de voie şi cele fără de voie, cele săvârșite cu cuvântul, cu fapta sau cu gândul, cele cu ştiinţă şi cu neştiinţă!
Şi mă învredniceşte, fără de osândă, să mă împărtăşesc cu Preacuratele Tale Taine, spre iertarea păcatelor şi spre viaţa de veci, amin!


Cinei Tale celei de taină astăzi, Fiul lui Dumnezeu,  părtaş mă primeşte, că nu voi spune vrăjmaşilor Tăi Taina Ta, nici sărutare Îţi voi da ca Iuda, ci, ca tâlharul, mărturisindu-mă, strig Ţie: Pomeneşte-mă, Doamne, întru împărăţia Ta!


Nu spre judecată sau spre osândă să-mi fie mie împărtăşirea cu Sfintele Tale Taine, Doamne, ci spre tămăduirea sufletului şi a trupului, amin!

Se împărtăşeşte robul lui Dumnezeu (Numele) cu Cinstitul Trup şi Sfântul Sânge al Domnului şi Dumnezeului şi Mântuitorului nostru Iisus Hristos, spre iertarea păcatelor și spre viaţa de veci, amin! 


În acest timp STRANA cântă: Trupul lui Hristos primiţi şi din izvorul cel fără de moarte gustaţi! Aliluia! Aliluia! Aliluia!,


sau pe glasul 6: Cinei Tale celei de taină, astăzi, Fiul lui Dumnezeu, părtaş mă primeşte, că nu voi spune taina Ta vrăjmaşilor Tăi, nici sărutare Îţi voi da, ca Iuda, ci ca tâlharul, mărturisindu-mă, strig Ţie: „Pomeneşte-mă, Doamne, întru împărăţia Ta!“. Aliluia! Aliluia! Aliluia!

PREOTUL: Mântuieşte, Dumnezeule, poporul Tău şi binecuvintează moştenirea Ta! (Psalmul 27, 12)

STRANA: Am văzut Lumina cea adevărată, am primit Duhul cel ceresc; am aflat credinţa cea adevărată, nedespărţitei Treimi închinându-ne, că Aceasta ne-a mântuit pe noi.


PREOTUL: Totdeauna, acum şi pururea şi în vecii vecilor! 


STRANA: Amin! Să se umple gurile noastre de lauda Ta, Doamne, ca să lăudăm slava Ta! Că ne-ai învrednicit pe noi a ne împărtăşi cu Sfintele, cele fără de moarte, preacinstitele şi de viaţă făcătoarele Tale Taine. Întăreşte-ne pe noi întru sfinţenia Ta! Toată ziua să ne învăţăm dreptatea Ta! Aliluia! Aliluia! Aliluia!


PREOTUL: Drepţi! Primind dumnezeieştile, sfintele, preacuratele, nemuritoarele, cereştile şi de viaţă făcătoarele, înfricoşătoarele lui Hristos Taine, cu vrednicie să mulţumim Domnului!

STRANA: Doamne, miluieşte!


PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!

PREOTUL: Ziua toată desăvârşită, sfântă, în pace şi fără de păcat cerând, pe noi înşine şi unii pe alţii şi toată viaţa noastră lui Hristos Dumnezeu, să o dăm!


STRANA: Ţie, Doamne!

PREOTUL: Că Tu eşti sfinţirea noastră şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

PREOTUL: Cu pace să ieşim!


STRANA: Întru numele Domnului!

PREOTUL: Domnului să ne rugăm!


STRANA: Doamne, miluieşte!

Rugăciunea Amvonului

PREOTUL: Cel ce binecuvintezi pe cei ce Te binecuvintează, Doamne, şi sfinţeşti pe cei ce nădăjduiesc întru Tine, mântuieşte poporul Tău şi binecuvintează moştenirea Ta!
Plinătatea Bisericii Tale o păzeşte! Sfinţeşte-i pe cei ce iubesc frumusețea casei Tale! Tu, pe aceştia îi răsplătește, preamărindu-i cu dumnezeiasca Ta putere şi nu ne părăsi pe noi, cei ce nădăjduim întru Tine!
Pace lumii Tale dăruieşte, Bisericilor Tale, preoţilor, conducătorilor țării noastre și întregului Tău popor!
Că toată darea cea bună, şi tot darul desăvârşit, de sus este, pogorându-se de la Tine, Părintele luminilor, şi Ţie slavă şi mulţumire şi închinăciune înălţăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin! Fie numele Domnului binecuvântat, de acum și până în veac! (de trei ori)
PREOTUL: Domnului să ne rugăm!

STRANA: Doamne, miluieşte!

PREOTUL: Binecuvântarea Domnului să fie peste voi, cu al Său har şi cu a Sa iubire de oameni, totdeauna, acum şi pururea şi în vecii vecilor!


STRANA: Amin!

PREOTUL: Slavă Ţie, Hristoase Dumnezeule, nădejdea noastră, slavă Ţie!


STRANA: Slavă Tatălui şi Fiului şi Sfântului Duh! Şi acum şi pururea şi în vecii vecilor, amin! Doamne, miluieşte! (de trei ori) Părinte, binecuvintează!

PREOTUL: Cel ce a înviat din morţi, Hristos, Adevăratul Dumnezeul nostru, pentru rugăciunile Preacuratei Maicii Sale, ale Sfinţilor, slăviților şi întru tot lăudaţilor Apostoli, ale Sfântului (Numele Sfântului al cărui hram îl poartă biserica), ocrotitorul nostru, ale celui între Sfinţi Părintelui nostru Ioan Gură de Aur, arhiepiscopul Constantinopolului, a cărui Dumnezeiască Liturghie am săvârșit, ale Sfântului Cuvios Ioanichie cel Nou de la Muscel, ale Sfântului Sfințit Mucenic Ermolae, ale Sfintei Cuvioase Mucenițe Paraschevi din Roma şi ale celor împreună cu dânşii, a căror pomenire o săvârşim, ale Sfinţilor şi drepţilor dumnezeieşti Părinţi Ioachim şi Ana şi pentru ale tuturor Sfinţilor, să ne miluiască şi să ne mântuiască pe noi, ca un bun şi de oameni iubitor!

STRANA: Amin!

PREOTUL: Pentru rugăciunile Sfinţilor Părinţilor noştri, Doamne, Iisuse Hristoase, Dumnezeul nostru, miluieşte-ne pe noi!

STRANA: Amin! (lung)

PREOTUL rosteşte cuvântul de învăţătură.

